لەسەر سەید عەبدوڵا ئیسحاقی ( ئەحمەد تۆفیق ) بەشی دووهەم. خالید حەسەن‌پوور – Giareng\nلە یه‌ك شه‌ممه - 4 04 2021\nئەو نووسراوە تەعبیر لە بیروبۆچوونی نووسەر دەکا و پێوەندی بە هیچ لایەنێکی سیاسییەوە .\nئەو بڕگەیە لە مێژوو تایبەتە بە چۆنیەتی رێکخستنەوە و بەرێوە بردنی حیزبی دێموکرات پاش تێکچوونی کۆماری کوردستان هەتا ساڵانی ١٣٣٧ و ٣٨ هەتاوی . لەو بەشەدا هەوڵمداوە زیاتر باسی رێزبەندییە سیاسیەکان دە نێو بەرێوە بەری حیزبدا بکەم . و لەژێر تیشکی ئەو رێزبەندییە سیاسی فکریانەدا، لە بەشی سێهەم و کۆتاییدا دەپڕژێمە سەر دەور و نەقشی سید عەبدوڵای ئیسحاقی .\nسەید عەبدوڵای ئیسحاقی لە بنەماڵەیەکی مامناوەندی و کورد پەرەوری شاری مەهاباد لەدایک بوە . ئیسحاقی بۆ ماوەی نیزیک بە ١١ ساڵ نەفەری یەکەمی حیزبی دێموکرات بووە . ناوبراو پاش تێکچوونی کۆمار بە هاوکاری دەگەڵ بەرێوەبەرانی سەرەکی ئەو دەورەییە، ڕۆڵی لە زیندووکردنەوە و رێکخستنی حیزبی دێموکراتی کوردستاندا هەبوە بابی ئەحمەد تۆفیق نەهاتۆتە ژێرباری کاربەدەستانی رەزاخان و شەپکە لە سەر نەناوە . لە کاتێکدا لەو سەردەمەدا هیچکەس لە شاری مەهاباد نەیتوانیوە جلوبەرگی کوردی دەبەر بکا، ئەو سەرەڕای بەربەستی کاربەدەستانی رەزاخان بە رانکووچۆغە و سۆرانێەوە بە نێو شاردا گەڕاوە و خەڵکی مەهابادی هانداوە کە لەو بارەوە پێرەوەی لە حکومەت نەکەن . برایەکی ئەحمەد تۆفیق بە نێوی سەید محەمەدی ئیسحاقی، بە تاوانی هاوکاری دەگەڵ حیزبی دێموکرات و ئەحمەد تۆفیق بۆ ماوەی زیاتر لە هەشت ساڵ لە بەندیخانە ڕادەگیرێ . پاش ئەوەی کە لە بەندیخانەدا بە دەرزی و دەرمان لە رووی جەستەیەوە لە نێوی دەبەن، تەنیا چەند مانگ دوای ئازاد کردنی لە زیندان چاوی بۆ هەمیشە لەسەریەک دادەنێ و ماڵئاوایی لە نیشتیمان دەکا .\nپاش رووخانی کۆماری کوردستان و لە داردانی پێشەوا قازی محەمەد وەک رێبەر و نوێنگەی خواستەکانی گەلی کورد، جوڵانەوەی کورد لە کوردستانی ئێران لە ژێر کاریگەری ئەو شکستە لەلایەک و زاڵبوونی بیری چەپ و ناوەندگەرا لەلایەکی دیکەوە، تا رادێکی زۆر لە بنەما سیاسی ستراتیژێیەکانی خۆی دوور دەکەوێتەوە. ئەگەرچی بە رواڵەت هۆکاری پەیوەست بوونەوەی تەشکیلاتی حیزبی دێموکرات بە رێکخراوی حیزبی توودەی ئێران بۆ مەسەلەی ئەمنییەتی دەگێردرێتەوە، بەڵام شک لەوەی دانیە کە ئەو پاڵوێکدانە تەشکیلاتیەی نێوان حیزبی دێموکراتی کوردستان و حیزبی توودە، تا رادێکی زۆر بۆ هاوبەشی فکری و پاشەکشەی فکری لە بنەما نەتەوییەکان دەگەرێتەوە . لە راستیدا دەکرێ بڵێین بیرۆبۆچوونی ناوەند گەرایی لە تۆی روانگای بیری چەپدا باڵی بەسەر تێکۆشان سیاسی لەو سەردەمەی کوردستان کێشا بوو ، روخانی کۆماری کوردستانیش خۆی لەخۆیدا ببوە هۆی ئەوەیکە مەیدان بۆ ئەو بیرە بکاتەوە.\nدوای ئەوەی کە کۆماری کوردستان تێک دەچێ، بەرێوەبەرانی سەرەکی کۆماری کە لە حەینی حاڵدا بەرێوەبەری حیزبی دێموکراتی کوردستانیش بوون، یان شەهید دەبن یان دەگیرێن . لەو بارەوە دوکتوور قاسملوو لە تێکۆشەری دەوری دوهەم ساڵی ١٣٦٨ ژمارە ٢٧ دەنووسێ: لە زیندووکردنەوەی حیزبی دێموکراتدا بەرێوەبەرانی پێشووی حیزبی دێموکرات هیچیان بەشدار نەبوون . بەشی هەرە بەنرخ و هەرە تێکۆشەریان یان ئێعدام کرابوون یان لە زینداندا بوون . ئەو تەشکیلاتەی زیندوو کرایەوە لە راستیدا بە یارمەتی حیزبی توودە بوو . حیزبی توودە هەرچەند یارمەتی دابوو حیزبی دێموکرات زیندوو بێتەوە، بەڵام بە کردوە هەر ناوەکەی حیزبی دێموکرات بوو، تەواوی خەتی سیاسی رێبەری‌یەکەی و هەتا دەستووری تەشکیلاتی هەمووی لە تارانەوە لەلایەن حیزبی توودەوە بۆ دەهات.\nساڵی ١٣٣٤ی هەتاوی بەرێوەبەرانی سەرەکی حیزبی دێموکرات کە پێکدهات لە سەدیقی ئەنجیری ئازەر، عەبدولرحمانی قاسملوو، سولێمانی مووعینی، غنی بلوریان، ئەحمەد تۆفیق کۆبوونەوێک لە تاران سەبارەت بە چارەنووسی حیزبی دێموکرات پێکدێنن . گرینگترین بریاری ئەو کۆبوونەوە هەڵبرینی پێوەندی دەگەڵ حیزبی توودەی ئێران بوو . بەڵام بەسترانەوەی تەشکیلاتی حیزبی دێموکرات بە کردوە هەتا کۆنگرە یان کۆنفرانسی یەکەمی حیزب لە ساڵی ١٣٣٦ بەردەوام دەبێ . کاتێک چاو بە پێکهاتەی ئەو کۆبوونەوەدا دەخشێنین، بێجگە لە سولێمانی مووعینی و ئەحمەد تۆفیق، باقی دیکەی پێکهێنەرانی کۆبوونەوەکە بمانهەوێ و نەمانهەوێ لە ژێر کاریگەری حیزبی توودە و بیری چەپدا بوون . پاش ئەو کۆبوونەوە کە لە تاران پێکدێ و هەروها پاش کۆنگرەی یەکەمی حیزب، هەم بەرێوەبەرانی حیزبی دێموکرات و هەم تەشکیلاتی حیزب بە کردەوە و بەرە بەرو لە بەستراوەی فکری بە حیزبی توودە نەجاتیان دەبێ. و مامۆستا و ئەندازیاری سەربەخۆیی سیاسی – فکری لە حیزبی توودەی ئێران هیچکەس بێجگە لە دوکتوور قاسملوو نەبووە. بەڵام بە هەمووی ئەوانەشەوە، هەم دوکتوور قاسملوو و هەم باقی بەرێوەبەرانی ئەو سەردەمی حیزبی دێموکرات بێجگە لە ئەحمەد تۆفیق و هەتا رادێک سوولێمانی مووعینیش، لە ژێر کاریگەری قووڵی بیری چەپ و سۆسیالیسیدا بوون. لە راستیدا بە کردەوە ئەو حیزبە بە هەوداێکی باریک بە کۆمار و ئامانجەکانی لەو دەورەیەدا وەسڵ بووە . کەوابوو دەکرێ بە راشکاوی بڵێین کە ئەگەرچی حیزبی دێموکراتی کوردستان لە بەستراوەیی بە حیزبی توودەی ئێران نەجاتی دەبێ و رێکخراوکانی دەبووژێنەوە، بەڵام لە رووی خەتی سیاسی، چ لەو سەردەمدا و چ پاشتر لە بازنەی بیری چەپ و خوێندنەوەی چەپدا دەمێنێتەوە.\nکاتێک بڵاوو کراوەکانی ئەو سەردەمی حیزبی دێموکراتی کوردستان دەخوێنیەوە، ( کوردستان ژمارە ٢٢، ساڵی ١٣٥١) بەروونی دەبینی کە روانگە و خوێندنەوەی چەپ بەسەر هەوێنی بنەرتی لێکدانەوە و هەڵوێستەکانیدا زاڵە. لە پێوەندی دەگەڵ یەکێەتیی سەرانسەریدا، رۆژنامەی کوردستان وەختێک هێڵەکانی سیاسەتی حیزب دیاری دەکا، هەم دژایەتی دەگەڵ شووێنیزمی ئێرانی و هەم دژایەتی دەگەڵ ناسیونالیزمی بەرچاوو تەنگی کورد بە شتێکی پێویست دەزانێ . بەڵام مێژووی خەباتی کورد لە هەموو بەشەکانی کوردستاندا نیشاندەدا کە، نەتەنیا کورد ناسیوونالیستێکی بەرچاوتەنگ نەبووە، بەڵکوو تەنانەت ناسیوونالیستێکی راستەقینەش نیە. و هەرلە ئاکامی ئەو خوێندنەوە دایە کە سیاسەتی زاڵ خۆی لە سەرچاوەی دامەزرانی خۆی کە کۆمەڵەی ژێکافە نەبان دەکا و، کۆمەڵەی ژێکاف بە رێکخراوێکی داخراوو و تەنانەت کۆنەپەرست دەزانێ . هەروەها هەوڵدان بۆ چووک کردنەوەی قەوارەی کۆماریش هەتا پێش دوو دەیەی رابردوو هەر لەو پێوەندیەدا دەبێ ببیندرێ .\nبە کوردی و بە کورتی، جیلێک دوای رووخانی کۆماری کوردستان حیزبی دێموکراتی کوردستان بەرێوە دەبا، کە نە لە دامەزانی کۆمەڵەی ژێکاف، نە لە دامەزرانی حیزبی دێموکراتی کوردستان ونە لە دامەزرانی کۆماری کوردستان دا دەور و نەقشێکی ئەوتۆی نەبووە . ئەو جیلە کە بە جیلی درێژەدەر دەناسرێ، لەو بارەوە کە لە گۆڕانکارییەکانی پێشوودا نەبوون، دابڕانێکی فکری و ئەزموونی بنەرەتیان دەگەڵ جیلی دامەزرێنەر ( پێشەوا و هاورێیانی ) هەیە . بۆیە دەکرێ بڵێین جیلی درێژەدەر لەلایەک هەست بە رەساڵەتی کۆمار بەو جۆرەی پێویستە ناکا، و لەلایەکی دیکەشەوە لە حاڵێکدا کە کارتێکەرییەکانی رووخانی کۆماری بەسەرەویە دەکەوێتە بەر هرووژمی فکری و ئیدئۆلۆژیکی حیزبی توودەی ئێرانیش کە وەک نەجاتدەر لەو سەردەمەدا خۆدەنوێنێ . بێجگە لە هەموی ئەوانە، جیلی درێژەدەر پاش رووخانی کۆمار بە کردەوە دەرفەتێکی ئەوتۆی وەدەست ناکەوێ کە، بە بنەما فکری و سیاسییەکانی خۆیدا بچێتەوە و جارێکی دیکە لەسەر بنەڕەتی رەساڵەتەکانی کۆمەڵەی ژێکاف، حیزبی دێموکرات و کۆماری کوردستان، رێبازێکی تۆکمەیی نەتەویی بگرێتەبەر .


لاوازيمان وه‌ل سه‌ختترين جه‌نگ ئاينده\nشه‌فه‌ق نيوز/ تاريف تايبه‌تيگ ئه‌را دڵته‌نگى كورده‌يل فه‌يلى هه‌س، ك ئه‌ويش هانده‌ريگه ئه‌را له‌ناوبردن ئه‌و نائوميديه ك له‌بانمان چه‌سپياگه، ك هه‌رچه‌نى ناڕه‌حه‌تيه‌يلمان نمونه‌يگه ئه‌را دڵته‌نگى ئه‌زه‌لى هه‌ر له سه‌ره‌تاوه، ئى پيشه‌كييشه ده‌روازه‌يگه ئه‌را داخڵبوين وه ديداريگ ك گردمه‌و كرد وه‌ل مامۆستا يه‌دوڵڵا كه‌ريم كه‌سايه‌تى ناسرياگ و قه‌دردار له پيكهاته‌گه‌مان ك وه دريژايى ده‌يان ساڵ له به‌رهه‌م و ئه‌زموونه‌يلى بڕيگ شاره‌زايى سياسى وه گفت ئه‌را كاره‌گه‌مان باسكرد له قوناغيگ له رووژگار ك له‌تى گشت مه‌ردم وتيان كيشه‌ى كورده‌يل فه‌يلى ها وه‌رده‌وامى قه‌يران قسه‌كه‌ر فه‌رمى و كه‌سانتر و كيشه‌ى ئيمه له جاده دويره‌و كه‌فت، هه‌ر وه‌ختيگيش قسه له‌بانى ئه‌كه‌يم يا باسى ئه‌كه‌يم دوباره‌وه ئه‌دێ له بانمان، وه‌لێ ئمڕوو كيشه‌گه‌مان چيه‌سه ناو پێوه‌ره‌يليگ تازه‌و كاريگه‌ر، ك ئه‌گه‌ر ئه‌وه‌گ له‌لى په‌يوه‌س بوود وه بوار فكرى ئه‌رامان بڵاو بكريه‌ێد جوور جاران موسته‌غرب نيه و مه‌ردميش چه‌وه‌ڕى به‌رهه‌م له‌ليمان ئه‌كا له‌باره‌ى كيشه‌گه‌مان وه ده‌رخستن تازه‌و گونجياگ ك بگونجيه‌يد وه‌ل چه‌رخ پيشكه‌فتن فكرى وه‌ل مه‌ردمان تر.\nكه‌ريم وه‌ل ئه‌وه‌يشا وت: وه‌بى موجامله، شه‌فه‌ق رۆڵ سه‌ره‌كى ديرێد ئه‌را ره‌سانن كيشه‌گه‌مان وه مه‌ردم.\nله‌يرا قسه له‌بان وته‌يل مامۆستا كه‌ريم ئه‌كه‌م و له‌باوه‌ت پيكهاته‌گه‌مان ئه‌تويه‌نيم بويشيم جوانى ژيان ها ئوميده‌و نه‌ك دڵته‌نگى، ئيمه نه‌چويچيايمه، وه‌لێ هه‌ميشه ئه‌ياكه‌مان ماڵئاوايى له‌واكه‌مان ئه‌كا وه ئوميد ديدار، ئيمه له وڵاتيگ ژيه‌يم يه‌ك مين له‌تى كاڵيه‌ێد، ئمجا وه‌گووره‌ى شاره‌زايه‌يل خه‌رج دارايى ئه‌و مينه وه 3 دۆلار مه‌زه‌نه ئه‌كريه‌ێد، ئه‌را پويچه‌ڵكردنيشى هه‌وه‌جه وه 1000 دۆلار ديرێد، يه‌يش واقعمانه وه‌ل خه‌رج ئه‌و ژيانه ك گوزه‌رى ئه‌كه‌يم، ئه‌گه‌ريش بنوڕيمنه خوه‌شبه‌ختيه‌و له‌لايه‌ن مامۆستا، دوينيم رويداگيگ تازه له‌باره‌ى ده‌زگاى شه‌فه‌ق نيه، به‌ڵكوو حه‌سر بوود له خانه‌ى ناچارى خاترات له وه‌ختيگ ك ئى ماناو ئحساسه له‌تى فه‌رامووش كرديم.\nئى ده‌زگا له‌ڕوى زانستى و هه‌يكه‌ڵه‌و ئه‌تويه‌نيم وه كارخانه‌يگ ته‌شبيهى بكه‌يم، وه‌لێ جياوازه له به‌رهه‌م و ئه‌گه‌ر تيم كاريش ئه‌و كارخانه بيشتانه جى، ئه‌وه ئه‌و باڵه‌خانه وه هه‌مان ناونيشانه پيشه‌سازيه‌گه‌ى مه‌ند، وه‌لێ ئه‌گه‌ر ده‌زگايگ ره‌سانن كارگه‌ره‌يلى ناچار بوين وه‌رده‌وامى له‌تى نه‌يه‌نه كاره‌گه‌يان، ئه‌وه ئه‌و باڵه‌خانه چووڵ ئه‌دێ، ئى روێداگ پڕ ژانيشه هاته تويش ده‌زگاگه له وه‌ختيگ وه‌بى ئه‌و بى نيشتمان مه‌نديم له‌ڕوى له‌ده‌سداين بنايه نه‌ك فكر و ئيراده‌ى كار، په‌ياممانيش هه‌ر له سه‌ره‌تاى دامه‌زرانن تا رووژ ئمڕوو هه‌ر به‌رهه‌م بوى، وه‌لێ چنينى هيليمنه‌و ئه‌را موخاتب وه ئنتماو رينمايه‌يل جياجياى.\nچه‌نه‌ها جار له گوزه‌يشته گوزاره‌ى خوه‌ندنگا ئه‌را ده‌زگاى شه‌فه‌ق هاوريا كار، وه‌لێ ئمڕوو ئى گوزاره مونسه‌جم وه‌ل حاڵه‌ت ئيسه ك له‌تى ژيه‌يم، چوينكه خوه‌ندنگا وه‌بى مامۆستاو خوه‌ندكاره‌يل جوور ئه‌وساى خوه‌ى نامينێد و ده‌زگاگه‌يش وه‌بى كادر جوور خوه‌ى نامينێد، ئيمه ئه‌وه له هويرمان ناچێد ك هايمنه جه‌نگ له چه‌ن لايگه‌و له‌وانه‌يش جه‌نگ وه‌ل ترۆر و جه‌نگ ناونى تايفه‌و مه‌زه‌وه‌يل و جه‌نگ ناونى نه‌ته‌وه‌يل و كيشمه‌كيش داواكارى مافه‌يل، ك جى داخه ئاينده‌يش سه‌ختتره ك ئه‌ويش جه‌نگ رماننه.


هەموو ئەنتی تلیاكێك خۆی تلیاكە، تلیاكێكی تریش نا، بەڵكو هەمان تلیاك!\nگۆڕینی تلیاكێك بە دژەكەی، ناچێتەوە سەر فكر، ئەچێتەوە سەر عوقدە.\nئەنتی فكری یەكەم ناكاتە فكری دووەم، ئەكاتە عوقدەی فكری یەكەم.\nدۆخی مەوزوعیی خاڵێك، ئەوەیە كە خاڵێكە نەك هەموو خاڵەكان، سەرەتای هەنێ شتە نەك سەرەتای هەموو شتەكان، كۆتایی هەنێ شتە نەك كۆتایی هەموو شتەكان، هەنێ شتی لێوە دەرئەچێ و هەنێ شت ئەچنەوە سەری، بەڵام هەموو شت نا.. هەمان خاڵ لە ئایدیۆلۆژیادا، تەنیا خاڵە، هەموو شتەكان لەوێوە دەرچوون، هەموو شتەكان ئەچنەوە ئەوێ، هەموو سەرەتاكان و هەموو كۆتاییەكان ئەوێن. تێپەڕاندنی خاڵێك ئەوەیە كە بگەڕێیتەوە بۆ دۆخی مەوزوعیی خاڵەكە، نەك ئەوەی پێشتر بە شێرا تیای چەقیبیت و ئێستا بە خەتا، واشبزانیت تێتپەڕاندوە!!\nپێشتر واتزانیوە هەموو ئیجابیات و چارەسەرەكان ئەگەڕێتەوە بۆ ئەو خاڵە. ئێستا وائەزانیت هەموو سلبیاتەكان و كێشەكان ئەگەڕیتەوە بۆ ئەو خاڵە. لێرەدا تێپەڕاندنێك لەئارادا نیەو چەقینێك هەیە لە هەمان خاڵدا، بەڵام بە دوو نەوعی جیاواز. دوو نمونەی زۆر زەقی ئەم دیاردەیە گروپی ئەنتی كوردایەتی و گروپی مولحیدەكانن، ئەمانە پێیانوایە دین و كوردایەتییان تێپەڕاندوە، لەكاتێكا ئەوان ڕێك لەو دووانەیا چەقیون!! ئاخر 'ئیلحاد' فكرێكی جیاو سەربەخۆ نیە لە دین، ئیلحاد عوقدەی دینە، ئەنتی كوردایەتیش فكرێكی تر نیە، عوقدەی هەمان فكرە.\nكە ئایدیۆلۆژیا دنیای لە خاڵێكا قەتیس كرد، تێپەڕاندن هەر ئەوەیە كە تێبگەیت، دنیا لە خاڵێكا كورت نابێتەوە، نەك ئەوەی بێیت، دنیا بئاخنیتەوە هەمان خاڵ بەڵام بەشێوەیەكی تر!! تێپەڕاندنی فكری ڕوونادا تا كرانەوەی عەقڵی ڕوونەدا، كرانەوەی عەقڵیش تێپەڕاندنی تاكڕەهەندییە. تۆ هەر ئەونەی كە تاكڕەهەندیت، یەكسەر ئەحمەقێكیت وائەزانیت وەكالەتی فكرو مەعریفەت لایە!! ئەم خاڵییە لە فكر، ئەو پڕە لە مەعریفە، ئەوان بە جوملە ئەحمەقن، من فڵان فكرم تێپەڕاندوە.. هەر لەخۆتەوە توشی ئەم وەهمانە ئەبیت، تیرۆری فكریش هەر ئەمەیە، لەڕاستییا هەموو تاكڕەهەندێك تیرۆرستێكی فكرییە.\nتاكڕەهەندیی لەوە دەرچووە لە خانەی فكردا جێ ی ببێتەوە، پێویستە لە خانەی نەخۆشییا جێبگرێ، گرنگە لە زانستی پزیشكیدا فەرعێكمان هەبێت بە ناوی (دەرونناسی فكری). گرنگە لە هەموو كتێبخانەو سەنتەرێكی ڕۆشنبیری.. دوكتۆرێكی نەفسی فكریمان هەبێت، كارەكەی ئەوەبێت زوو زوو بیری خوێنەران و ئەهلی كتێب بخاتەوە كە دنیا لە فكرێكدا جێ ی نابێتەوە.وەكچۆن پاكەتی جگەرە وێنەو ڕێنمایی تەندروستی لەسەرە، گرنگە لە بەرگی هەموو كتێبێك، بنوسرێ ئاگاداربە هەموو ڕێگاكان ناچنەوە بانە!!\nدنیا هەموو شوێنەكان و هەموو ڕێگاكانە، نەك تەنیا بانەیەك و دوو جادەی حیز، كلیلی فكریش ئەبێ ئەوەبێت كە (كرانەوە چەقی عەقڵە، نەك ئەوەی لە بانەیا بینوقێنیت). كە بانە چەقبوو ئیتر لە هەر لایەكەوە بچیت، هەر بۆ ئەوێ ئەچیت و هیچت تێنەپەڕاندوە!\nكاتێ پێتوایە كوردایەتی یەكێكە لە كێشەكانی ئێمە، ئافەرین و دەستخۆش، بەڵام كە پێتوابوو كوردایەتی 'هەموو' كێشەی ئێمەیە، ئیتر توشی ئەو حەماقەتە ئەبیت كە حەشدی شەعبی بە فریادڕەس بزانیت.


ئەمریكا بۆ دەستبەرداربوون لەكڕینی موشەكی روسیا ئۆفەری گەورە دەخاتە بەردەم توركیا\n29/03/2019 3541 جار خوێندراوه‌ته‌وه\nئەمەریكا بۆ ئەوەی توركیا لە كڕینی سیستەمی موشەكیی ئێس ٤٠٠ی روسی پەشیمان بكاتەوە هەندیك جار پەنا دەباتە بەر شێوازی هەڕەشەكردن و هەندێك جاریش ئۆفەری سەرنجراكیش دەخاتە بەردەم ئەو وڵاتە.\nبەگوێرەی رۆژنامەیەكی ناوخۆی توركیا ، واشنتۆن ئۆفەریكی تازەی خستووەتە بەردەم ئەنقەرە سەبارەت بە پێدانی سیستەمی مووشەكی پاتریۆتی ئەمەریكی بە توركیا ، كە ئۆفەرەكە بەجۆرێكە تا ئێستا هیچ كام لە ئەندامانی تری هاوپەیمانی باكووری ئەتڵەسی "ناتۆ" ئەو جۆرە ئۆفەرەیان بۆ نەخراوەتە بەردەم .\nئەو ئۆفەرەی بەتایبەت خراوەتە بەر دەست توركیا نرخەكەی جار و نیوێك لە نرخی سیستەمی موشەكیی ئێس ٤٠٠ ی روسی گرانترە و دەبێت توركیا پێشەكی ملیارێك دۆلار بدات ، سەبارەت بە رادەستكردنی خێرای سیستەمەكەش بەتوركیا ، چارەسەرەكە ئەوەیە ئەو سیستەمەی بۆ وڵاتانی تر درووست كراون لە مانگی تشرینی یەكەم رادەستی توركیا بكرێت .\nئەو ئۆفەرەی واشنتۆن خستوویەتیە بەردەست توركیا لە ١٨ی شوبات كۆتایی هاتووە ، بەڵام بەگوێرەی رۆژنامەی "هاندە فورات" بەرپرسانی ئەمەریكی وتوویانە، كە واشنتۆن دەستكاری ئەو ئۆفەرەی پێشووتری كردووە ، بەڵام هیشتا لایەنی توركی لەو هەموارە ئاگادار نەكراوەتەوە .\nئەو بەرپرسە ئەمەریكیانە وتووشیانە تەنانەت لەحاڵەتی چارەسەركردنی كێشە هەڵواسراوەكانی نێوانیشیان رادەستكردنی ئەو سیستەمە مووشەكییە ئەمەریكییە بۆ مانگی تشرینی دووەم شتیكی كردەیی نییە ، بەڵكو رادەستكردنەكە هەر دەكەوێتە ساڵی ٢٠٢٤.\nئەنقەرەش رایگەیاندووە، ئەو ئامادەیە سیستەمی موشەكیی پاتریۆتی ئەمەریكیش بكڕێت ، ئەوەش دەبێت دانوستاندنی لەبارەوە بكرێت ، بەڵام ئەنقەرە وتوویەتی: توركیا بەهیچ جۆرێك ئەو مەرجە پێشوەختەی قبووڵ نییە كە واشنتۆن دەڵێت دەبێت توركیا دەستبەرداری كڕینی سیستەمی ئیس ٤٠٠ی رووسی ببێت .\nگرنگترین خاڵ بەلای توركەكانەوە، كە بووەتە ئاستەنگ لەبەردەم گفتوگۆكانیان لەگەڵ لایەنی ئەمەریكی بریتییە لەو مەرجە پێشوەختەی، كە ئەمەریكییەكان دایانناوە بۆ لایەنی توركی بەوەی دەبێت دەستبەرداری كڕینی سیستەمی موشەكیی ئیس ٤٠٠ی رووسی ببێت ، بەڵام توركەكان دەڵێن ئەگەر بێت و واشنتۆن هەر سوور بێت لەسەر ئەو مەرجەی ئەوە واتای ئەوەیە هیچ بەرەوپێشچوونێك لە گفتوگۆكاندا روونادات.\nتوركیا دەڵێت: ئێمە ئەو زمانی هەرەشە و بیزاركردنە قبووڵ ناكەین كە واشنتۆن بەرانبەرمان بەكاری دەهێنیت بەوەی ئەگەر بیت و توركیا سیستەمی مووشەكیی ئیس ٤٠٠ی رووسی لەسەر خاكەكەی بڵاوپێبكات ئەوە توركیا بێبەش دەكرێت لەوەی دەستی بە فرۆكەی پێشكەوتووی ئیف ٣٥ی ئەمەریكی بگات .\nتەنانەت باس لەئەگەری ئەوە هەیە واشنتۆن لەسەر بنەمای یاسای رووبەرووبوونەوەی نەیارانی ئەمەریكا كە ناسراوە بە "كاتسا" سزا بەسەر توركیادا بسەپێنێت .\nواشنتۆن پێیوایە، كە مووشەكی ئیس ٤٠٠ی رووسی گرفتیكی ئەمنیی بۆ خۆی و بۆ ناتۆش درووست دەكات ، بۆیە مەرجێكی پیسوەختەی بۆ توركیا داناوە ئەویش ئەوەیە كە دەبیت پاشەكسە باكت لە كڕینی ئەو مووشەكە رووسییە .\nوابڕیارە مەولوود چاویش ئۆغلو وەزیری دەرەوەی توركیا لە ٤ی نیسان بەرەو واشنتۆن بەڕێبكەوێت و چاوی بە مایك پۆمپیۆی هاوتا ئەمەریكییەكەی بكەوێت ، هەروەك لە ٨ی نیسان رەجەب تەییب ئەردۆغانی سەرۆككۆماری توركیا بچێتە رووسیا بۆ گفتوگۆكردن لەسەر چەند بابەتێكی گرنگ لەگەڵ ڤلادیمیر پۆتینی هاوتا رووسییەكەی ، كە بەدڵنیایی سەودای كڕینی مووشەكیی ئێس ٤٠٠ی رووسی دەبێتە یەكێك لە گرنگترین تەوەرەكانی دیدارەكەیان .


تەرمی هاوسەری ماموستا هەژار بە خاک سپێردرا | روزنامه روژان\nدوشنبه ۲۲ مرداد ۱۳۹۷ - ۱۲:۰۴\nتەرمی هاوسەری ماموستا هەژار بە خاک سپێردرا\nبە رێوڕەسمێک، تەرمی هاوسەری خوالێخوشبو عەبدولڕەحمانی شه‌ره‌فکه‌ندی ناسراو به «هەژاری موکریانی»، لە شارۆچکەی پیرمام له هه‌ولیر بە خاک سپێردرا. سەرلەبەیانیی رۆژی هەینی ۱۹ی گه‌لاویژ، تەرمی خاتوو «مەعسومە ئەحمەدی»، هاوسەری عەبدولڕەحمان شەرەفکەندی (ماموستا هەژاری موکریانی)، بە ئامادەبوونی کەسوکارەکەی بە خاک سپێردرا. خاتوو مەعسوومە ئەحمەدی کاتژمێر ۱۰ی شەوی چوارشەممە ۱۷ی گه‌لاویژ لە تەمەنی ۸۹ ساڵیدا لە هەولێر […]\nبە رێوڕەسمێک، تەرمی هاوسەری خوالێخوشبو عەبدولڕەحمانی شه‌ره‌فکه‌ندی ناسراو به «هەژاری موکریانی»، لە شارۆچکەی پیرمام له هه‌ولیر بە خاک سپێردرا.\nسەرلەبەیانیی رۆژی هەینی ۱۹ی گه‌لاویژ، تەرمی خاتوو «مەعسومە ئەحمەدی»، هاوسەری عەبدولڕەحمان شەرەفکەندی (ماموستا هەژاری موکریانی)، بە ئامادەبوونی کەسوکارەکەی بە خاک سپێردرا.\nخاتوو مەعسوومە ئەحمەدی کاتژمێر ۱۰ی شەوی چوارشەممە ۱۷ی گه‌لاویژ لە تەمەنی ۸۹ ساڵیدا لە هەولێر کۆچی دوایی کرد و لەسەر وەسیەتی خۆی، لە گۆڕستانێکی شارۆچکەی پیرمام بە خاک سپێردرا.\nخاتوو مەعسوومە لە ساڵی ۱۹۲۹ لە گوندی (نۆبار)ی شاری بۆکان لەدایک بووە.\nله ماوه‌ی چه‌ن سال ئاواره‌یی ماموستا هه‌ژار، ئەرکی بەخێوکردنی منداڵەکانی کەوتووەتە ئەستۆی خاتوو مەعسومە و پشتیوانێکی سەرەکیی ئەو شاعیرەش بووە لە نووسینەکانی.\nبەرھەمی ژیانی ھاوبەشی مام ھەژار و خاتوو مەعسوومە چوار کوڕە بەناوەکانی شێرکۆ، خانی، مستەفا و زاگرۆس.\nهەژار موکریانی (۱۹۲۱- ۱۹۹۱)، لە شاری مەهاباد لەدایک بووە. شاعیر، وەرگێڕ، نووسەر و مێژوونووسێکی کوردە. چەندین ساڵ هاوسەنگەری مه‌لا مستەفا بارزانی، رێبەری شۆڕشی رزگاریخوازی گەلی کوردستان لە سەدەی رابردوو، بووە.


بە پەرەستاندنی زانست و بیرۆکەی پێشکەوتوو خوازانەی مرۆڤ، سەرجەم ژیان و ویستەکانی مرۆڤیش گۆڕانکاری بەسەردا دێت و زیاتر لە جاران هەست بە زوڵم و نادادوەری دەکرێت و ڕێکار و ڕێساکانیش هەوڵدەدرێت بەڕۆژ بکرێتەوە و بە هەر جۆرێک بێت دەسەڵاتدار ملکەچی ویستی دادپەروەرانەی کۆمەڵگا بکەن. بە پەرەستاندنی کتێب و نووسراوەکان و بڵاو بوونەوەیان بە سەرجەم وڵاتاندا، شیوازێکی نوێ لە ململانێ بۆ ستاندنی ماف و دادوەری دەستپێدەکات و یاساناسەکان و چالاکان لەم بوارەدا لە ڕێگا نووسراوەکانیانەوە هەوڵ دەدەن خەڵک وشیار بکەنەوەو و دەسەڵاتدار بخەنە ژێر گوشاری ویستەکانیان.\nلە سەدەی ١٨ی زایینیدا یاسا ناسێک بە ناوی مۆنتێسکیۆ کتێبێک دەنووسێت بە ناوی ( رۆحی یاساکان ) کە دەتوانێت سرنجی زۆربەی وڵاتان بۆ لای خۆی ڕابکێشێت و دواتریش ئەنجومەنی نەتەوەیەکگرتووەکان وەک بنەمایەکی یاسایی کەڵکی لێوەردەگرێت و وڵاتانی ئەندام لەم ئەنجومەنەشدا بانگێشت دەکات بۆ پەسەند کردنی ئەو بنەما یاساییانە. مونتێسکیۆ لە کتێبەکەیدا باس لەوەدەکات کە هێزەکانی دەسەڵاتدار لە هەر وڵاتێکدا دەبێت جیا لەیەکتر کار بکەن و نابێت هیچیان لەوی تر سەرتر بێت یان بە هەر بیانوو و پاساوێک دەست تێوەردان لە کاروباری یەکتردا بکەن.هەر بۆیە باوەڕی بە ( تفکیک قوا ) واتە جیابوونی هێزی دەسەڵاتداری هەیە و بە سەر سێ هێزی ( مقننە ) یاسا داڕێژ، ( مجریە ) بەڕێوەبەری یاسا و ( قضائیە ) دەزگای دادوەری دا دابەش دەکات و هێزی سەرەکی و بڕیاردەر تەنیا بە مافی خەڵکی دەزانێت. زۆربەی وڵاتانی جیهان ئەم بنەما یاساییە لە ناو دەستووری خۆیاندا جێدەکەنەوە و هەوڵ دەدەن دەستووری وڵاتەکەیان لەسەر ئەم بنەمایە رێک بخەن.\nدوای نووسینەوی دەستوور لە ساڵی ١٣٥٨ی هەتاویدا، ئێرانیش بە کەڵک وەرگرتن لە یاسای فەرانسە، جیابوونی هێزەکانی بە یاسا پەسەند کرد، لە بنەمای یاسایی ٥٧دا باس لەوەدەکات کە هێزی دەسەڵات لە ئێران لە یەکتر جیاوازە و لە سێ هێزی سەرەکی، مقننە ( یاسا داڕێژ )، مجریە( بەڕێوەبەری یاسا ) و قضائیە ( دادوەری )، پێک دێت.بەڵام وەک ئەوەی لە پێشەکی دەستووری ئێراندا باسێ لێکراە، یاسا و ڕێساکانی ئێران دەبێت لە ژێر چاودێری ئایین دابن و هەر یاسایەک دژی ئایینی شیعەی دوازدە ئێمامی بێت پەسەند ناکرێت، هەر بۆیە لە سەرەتای بەدەست گرتنی دەسەڵات ئێراندا خومەینی بڕیاردەدات سرجەم دام و دەزگا حکومیەکان دەبێت چاوخشاندنیان بەسەردا بکڕێت و هەر شتێک دژی ئایین و شەرع بێت دەبێت بسڕدرێتەوە.\nیەکەم ئێدارە کە کەوتە ژێر ئەم هێرشە دەزگای دادی ئێران بوو کە لە دەستوورەوە کە سەرەکیترین مەرجەحی یاسایی لە ئێرانە ، دەستی پێکرد. لە ١٧ی ڕەشەمەی ١٣٥٧ دا گەڵاڵەی یاسای چاکسازی دادوەریو یاسای دامەزراندنی دادوەران لە شوورای ئینقلاب پەسەند کرا وکە دەسەڵاتێکی زۆر بۆ نموونە هەڵوەشاندنەوەی دادگا ومەراجعی دادوەری و داموودەزگاکان و بونیاد نانەوەیان دوای پێداچوونەوەیان دەرکرد. ژنان لە دادوەری دوورخرانەوە و هەزاران کەس بە پاساوی دژە ئایین بوون لە سێدارە دران.دەسەڵات لە دەستووردا لە خەڵک ستێندراوە و بە جێگری خودا لەسەر زەوی کە ( ولایت مطلقە فقیە ) بوو، درا،کە ئەم بنەما یاساییە خۆی بنا‌غەی سەرەکی دیکتاتۆڕیەت بوو و دەسەڵاتی لە دەستی یەک نەفەر بە ناوی ڕێبەردا سنووردار کرا. دوای دوو ڕۆژ لە شۆڕشی گەلان ئێران خەڵخاڵی دەبێتە دادوەری شەڕع و بە بەدەست گرتنی ئەم پۆستە هەزاران کەس لەسەراسەری ئێران لە سێدارەدەدات و لە ساڵێ ١٣٧٦ دا بۆ بەرگری لە خۆی باس لەوەدەکات کە ویژدانم تا ئەو ڕادەیە ئارامە کە ئەگەر لێم گەڕێن هەر ئێستا دەخەوم. ئەوە سەرەتای دەست بەکار بوونی دەزگای دادی ئێرانە کە بە خوێنی هەزاران ئێرانی بێ تاوان ئاودرا.\nلە سێ ساڵی دوای شۆڕشی گەلان بە هۆی سەرقاڵی بە کاروباری ترەوە زۆر دەستێوەردان لە دەزگای داد و دەستووردا نەکرا، بەڵام لە ٢٥ی ئازەری ١٣٦١دا خومەینی بە دەرکردنی ٨ مادە بە شێوازێکی ڕوون و بەربڵاو دەست لە یاسا و دەزگای دادوەری وەردەدات و لە مادەی یەکەمیدا باس لەوە دەکات کە لە دادگاکاندا دەبێت شەرع زاڵ بێت و هەرچی دژی ئایین بێت ڕێگا پێدراو نیە و دواتر لە نامەیەک کە بۆ شوورای دادوەری دەنێرێت باس لەوەدەکات ئەگەر ئەوان کارەکان و دادوەری بە ئایین و شەرع نەکەن خۆی تاک لایەنە بڕیاردەدات و ئایین بە سەر یاسادا جێبەجێ دەکات و لە مادەی دوودا باس لە چاکسازی و پێداچوونەوە بە سەر دەزگای داد و دادوەرەکاندا دەدات کە دەبێتە هۆی دوورخستنەوە و لەسێدارەدانی هەزاران دادوەر.\nلە ساڵێ ١٣٥٩دا شورای عالی قضائیە جێی دەزگای عەدلیە دەگرێتەوە کە لە ٥ کەس پێکدێت و وەک بنەمای یاسایی ١٥٨ باسی لێدەکات کاری دادوەری دەگرێتە ئەستۆ و بەرپرسی دیوانی بەرزی وڵات وەک بەرپرسی گشتی دەزگای داد پێناسە دەکرێت. لە سەرەتای نووسینەوەی دەستووردا وا داندرابوو کە ئەم ٥ کەسە کە دادوەر و بەرپرسی سێ هێزی سەرەکی پێکەوە هەڵیاندەبژاردن، بابەتەکانی دەزگای داد بە هاوفکری و ڕای ئەو ٥ نەفەرە پەسەند بکرێت. دوای تێپەڕ بوونی ٩ ساڵ بەسەر ئەم بڕیارەدا کاتێک دەسەڵاتداران ناتوانن ڕا و بۆچوونی خۆیان لە ناو ئەم شوورایەدا جێ بکەنەوە، خومەینی لە کۆتایی ساڵی ١٣٦٧دا بە نامەیەک کە لە سێ بڕگە پێک دێت، لە خاڵی دوودا داوادەکات لە کۆبوونەوەیەکدا کە بەرپرسی سێ هێزی دەسەڵاتدارو ئەندامانی شوورای دادوەری تێیدا بەشدارن ئەرکی هەرکام لە ئەندامانی شوورای دادوەری دیاری بکرێت و لە خاڵی سێدا بە ڕاشکاوی باس لەوەدەکات کە« من ناتوانم بڕیاری خودا لە چاو نەگرمهەر بۆیە ئەگەر ناتوانن ئەرکەکانی خۆتان بە باشی تێبپەڕێنن هەروەک پێشتر چەند جارێک خۆم بڕیارم داووە، ڕاستەوخۆ بڕیاردەر دەبم.» هەر وەک لەم نامەیەدا دەردەکەوێت هەوڵ دەدرێت دەسەڵاتی خۆیان لەم شوورایەدا زیاتر و دیارتر بکەن.\nوردەوردە هەست بە بێ سەروبەروەی و بەربڵاوی لە دەزگای دادوەریدا دەکرا هەر بۆیە لە ١٣٦٢ بەولاوە زۆربەی دام و دەزگا دادوەریەکان تێکەڵدەکرێن و لە چوارچێوەیەکی بچووکتردا کۆیان دەکەنەوە، چوونکە دەسەڵاتداران دەیانزانی ناتوانی بە تەواوی باڵ بە سەر دەزگای دادوەریدا بکێشن هەر بۆیە لە بیری ئەوەدا بوون لە قەوارەکە بچووک کەنەوە تا بتوانن کاریگەری زیاتریان بەسەریدا هەبێت .\nمەحەممەدی بهشتی لە ساڵی ١٣٥٨ تا ١٣٦٠ بەرپرسی شووڕای دادوەری ئێرانە کە ئەندامی دەستەی زانایان بوو بۆ نووسینەوەی دەستوور کە دواتر بە فەرمانی خومەینی بەرپرسیارێتی شوورای دادوەری پێدەدرێت کە دەتوانین بڵێین بە هاوکاری دادوەری گشتی شۆڕشی ئەوکات کە عەلی قدوسی بوو توانیان زانا ئایینیەکان کە زۆربەیان قوتابی خۆیان بوون بیانهێنە ناو دەزگای داد کە دەتوانین بۆ نموونە باس لە مۆحسنی ئێژەیی و عەلی فەلاحیان بکەین کە لە کاروباری دادوەری و ئەمنیەتی دەستێکیان هەبوو. ئیبراهیمی ڕەئیسی بەرپرسی نوێی دەزگای دادیش لەو کەسانە بوو کە لە ساڵی ١٣٥٩ و لە ٢٠ ساڵیدا دێتە ناوکاروباری دادوەری و خۆشی باس لەوەدەکات لە نێوان ئەو ٧٠ فەقێیەدا بووە کە محەممەدی بهشتی بۆ کاروباری وڵات هەڵیبژاردبوون. زۆرکەسیش بوون کە بە دوور لە دەسەڵاتی بهشتی کاریان دەکرد و ڕاستەوخۆ لەگەڵ ڕێبەری پەیوەندیان هەبوو کە دوان لە وان سادقی خەلخاڵی و محەممەدی ڕەی شەهری بوون کە بەرپرسی زۆربەی لە سێدارەدانەکانی ئەوکات بوون کە زۆربەی هەرە زۆری دادگایی کردنەکانیان چاو نووساندنی خەڵک و کۆمەڵگا بوو و لەڕاستیدا تەنیا پاکسازی و لەناوبردنی مۆرەکان بوو. ئەوەی جێی سەرنجە ئەوەیەکە تا ساڵی ١٣٦٢ لە ئێران دوو دادستان هەبوو کە یەکیان دادستانی گشتی بوو کە چاودێری بەسەر تەواوی دادسەراکانی بە دەست بوو و تا ڕادەیەک سەربەخۆتر بوو و دووهەمیان دادستانی ئینقلاب بوو کە دوو ڕۆژ دوای شۆڕشی گەلان دەست بەکار بوو و ڕاستەوخۆ لە ژێردەستی خۆمەینی دا کاریان دەکرد کە خەڵخالی و ڕەیشەهری دوو کەس لەوان بوون و لە ساڵی ١٣٦٢ دوای لە سێدارەدانی کەسانێکی زۆر هەڵوەشێندرایەوە. لە دوای مردنی بهشتی لە ساڵی ١٣٦٢دا مووسەوی ئەردەبیلی دەبێتە بەرپرسی دەزگای دادوەری و بەڵام ئەویش دەسەڵاتی تەواوی نیە و دەسەڵات لەنێوان خوموینی و ئەودا بەشدەکرێت. ئەو کارە تا ڕادەیەک بشێوی و ناڕەزایەتی سازدەکات هەربۆیە کاتێک لە دەورەی بەرپرسیارێتی ئەودالە ساڵی ١٣٦٧کەسانێکی زۆر لە سێدارە دەدرێن و ڕەخنە تووشی موسەوی ئەردەبیلی دەکرێت، باس لەوەدەکات کە ئەو دەسەڵاتی بەدەست نیە و زۆرجاریش بە خومەینیم وتوە کە ئەو کەسانەی لە سێدارەدەدرێن بێتاوانن و ددانیان بە هەڵەکەیانداناوە بەڵام ئەو باسی لەوە کردووە کە ئەوان درۆدەکەن و لەسەر باوەڕی خۆیان ماونەوە و دەبێت لە سێدارە بدرێن. لە ١٣٦٧دا خومەینی تیری ئاخر خۆی دەهاوێت و بە پاساوی ناکارامەیی، شوورایی دادوەری هەڵدەوەشێنێتەوە و دەزگای دادوەری دەخاتە جێگای کە تەنیا یەک نەفەر بەرپرسی هەیە و ئەویش ڕێبەر هەڵیدەبژێرێت بەم جۆرە دەزگای داد بەتەواوی دەکەوێتە ژێر دەستی ڕێبەری و تەنیا قاپوڕێکی لێدەمێنێتەوە.\nیەکەم بەرپرسی دەزگای داد محەممەدی یەزدی دەبێت کە تا ئەوکات هیچ پێشینەیەکی لە دەزگای داد دا نابێت، ئەو لەسەرەتای دەست بەکاربوونی هەوڵدەدات ئەو بەرپرسانەی خومەینی دایناون بەرکەناریان کات کە بە خەتی ئێمامی ناوبانگیان هەبوو. بە هۆی ناکارامەیی و نەبوونی زانست و خوێندەواری لە بواری یاسا و زانستە سیاسیەکان سەرجەم بەرپرسانی دەزگای داد، ناتوانن ئامانجی سەرەکی ئەم دەزگایە کە دادوەری و دادپەروەریە بەدەست بێنێت و هەرکامیان جار لە جار بەرەو خراپتر و هەڵدێری دەبن.\nدوای محەممەدی یەزدی لە ساڵی ١٣٧٨ دا مەحمەدی هاشمی شاهرودی دێتە سەرکار و لە هەمان کاتدا کە ئەم بەرپرسیاریەتیە وەردەگرێت باس بارودۆخی خراپی دەزگای داد دەکات و دەڵێت من « وێرانەیەکم « وەرگرتووە. دوای ئەم وتانە خەڵک و ڕۆژنامەنووسان بە گەشبینیەوە لە ڕۆژانی دواتر دەڕوانن بەڵام ئەویش تەنیا قسە و خەڵەتاندنی خەڵک بوو و هیچکام لە بەرپرسانی دەورانی محەممەدی یەزدی لانەبرد و تەنیا جێگاکانیانی گۆڕی و ئەویش نەیتوانی دەرمانێک بۆ دەزگای دادی ئێران بدۆزێتەوە. شاهرودی ڕاستە چەند کردەوەی ئەرێنی وەک بنیادنانی ( شورای حل اختلاف ) و ( ناوەندی ڕاوێژکاری ) لە کارنامەکەیدا هەیە بەڵام لەدەورانی بەرپرسیارێتی ئەودا سەعیدی مورتەزەوی دەکرێتە دادستانی تاران کە دواتر لە تاوانەکانی ساڵی ١٣٨٨ی کەهریزەک بە تاوانبار دەناسرێت و هەروەها چەندین ڕۆژنامەنووس بە شێوازێکی گوماناوی دەکوژرێن و چەندین کەس کە لە کاتی دەستبەسەرکردندا ژێر ١٨ساڵیان تەمەن دەبێت لە سێدارەدەدرێن.\nلە ساڵی ١٣٨٨دا بەسەرهەڵدانی ناڕەزایەتیەکان سەبارەت بە هەڵبژاردنەکان، شاهرودی جێگای خۆی بە سادقی لاریجانی دەدات.لاریجانیش وەک یەزدی و شاهرودی پێشینەیەکی لە دەزگای داد و یاسا دا نیە و تەنیا دەست پەروەردەی ( حوزە علمیە قم )ە و ئەویش ناتوانێت گۆڕانکاریەکی بەرچاو لە بەرپرسانی دەزگای داددا بدات و تەنیا وەک شاهرودی جێگاگۆڕکێیان پێدەکات. دەورانی لاریجانی هاوکات دەبێت لەگەڵ سەرکۆماری مەحمودی ئەحمەدینژاد کە ئەو دووانە ناتوانن کێشەکانیان لەگەڵ یەکتر بشارنەوە و بەردەوام ڕەخنە و گازندەکانیان ڕووبەڕووی یەکتر دەکەنەوە و یەکتر تاوانبار دەکەن بە ڕشوە و بەرتیل وەرگرتن. لە دەورانی لاریجانیدا چەند جارێک نەتەوەیەکگرتۆکان بۆ کار و باری ئێران، ئێران تاوانبار دەکات بە لە سێدارەدانی گەنجانی ژێر ١٨ ساڵ و هەروەها زۆربوونی لە سێدارەدان و ئەشکەنجەی زندانیەکان. دوای دەرکەوتنی چەندین ئێختلاس و دزی بەرپرسە باڵاکان لاریجانی هەمان کاری خومەینی و خاتمی دووپات دەکاتەوە و بێ گەڕانە و ڕاوێژ بە پاڕڵمانلە نامەیەکدا بۆ خامنەیی باس لەوەدەکات کە دەبێت دادگایەک بۆ ئەو کەسانە دابندرێت کە لە بەشی ئابووریدا دەست تێوەردان دەکەن ،داوادەکاتسێ دادوەر ئەم کارە بگرنە ئەستۆ. ئەوەی جێی سەرنجە خامنەیی ئەم داواکاریە پەسەند دەکات و بڕیاردەداتسەرجەم بڕیارەکانی ئەم دادگایە جگە لە سێدارە کە ١٠ ڕۆژی بۆ تانە لێدان بۆ داندراوە، بڕیارەکانی تر ( قطعی و لازمالاجرا )ن وئەم یاسایە تا دوو ساڵ کاری پێدەکرێت. ئەم بڕیارە پێشێلکردنی چەند بنەماییاساییە، سەرەتا جیایی هێزەکان، دانانی یاسا بێ گەڕانەوە بۆ پەڕلمان و هەروەها لەبەرچاو نەگرتنی یاسای تانە کە خۆی دبێتە پێشێل کردنی یاسای دادگاییکردنی دادوەرانە . ئەوە لە کاتێکدایە بنەمای یاسای ٥٨،٧١ و ٨٥ دەستوور باس لەوە دەکات کەنووسینی نامەی بەرپرسی دەزگای داد لە ئاستی یاسادانیە و یاسا تەنیا لە پەرلەمان دەردەکرێت.\nلە کۆتایی ساڵی ١٣٩٧دا لاریجانی لە بەرپرسیارێتی دەزگای داد، دووردەخرێتەوە و بە فەرمانی خامنەیی ئێبراهیم ڕەئیسی ئەو ئەرکە لە ئەستۆ دەگرێت کە کاردانەوەی زۆری لە ئاستی ناوخۆیی و دەرەکی لێدەکەوێتەوە. ڕەئیسی یەکێک لەو چوار کەسەیە کە لەو دەنگەی کە لە ساڵی ١٣٩٥ بڵاوکراوە کە گۆیا دەنگی حسێنعەلی مەنتەزێری ، جێگری خومەینی لە ساڵەکانی سەردەمی شۆڕشی گەلاندا بوو، باس لەوەدەکات کە مورتەزا ئەشراقی،حسێنعەلی نەییری، مستەفا پورمحەممەدی و ئێبراهیمی ڕەئیسی بەرپرسی ئەو لەسێدارەدانان کە لە ساڵی ١٣٦٧دا ئەنجامدراوە و زیاتر لە هەزار کەس لە خۆ دەگرێت.لە ساڵی ٢٠١١ی زایینی، ڕەئیسی دەچێتە ناو پێڕستی ئەو ٨٠ کەسەی کە وڵاتانی ئۆروپا گەمارۆیان دەخاتە سەر. سارا لی ویتسۆن کە چاودێری مافی مرۆڤە سەبارەت بە ڕەئیسی دەڵێت « زۆر سەرنج ڕاكێش و هەروەها ترسناکە کە کەسێک کە دەبێت لەبەر هۆکاری تاوانی دژە مرۆڤ، دادگایی بکرێت ببێتە بەرپرسی دەزگای داد».\nئەوەی ڕوونە و بەرچاوە ئەوەیە کە دەزگای دادی ئێران دوای شۆڕشی گەلان لە ساڵێ ١٣٥٧دا نەیتوانیوە بەرەو پێش بچێت و بەردەوام بەرەو هەڵدێر پێی ناوە،بونی دەستوورێک کە هیچکام لە خاڵەکانی جاڕنامەی مافی مرۆڤی تێدا نگونجاوە و بەرپرسانێک کە لەگەڵ یاسا و دادوەریدا بێگانەن و دەستیشان بە خوێنی هەزاران کەس سوور بووە و بە ناوی ئایین و خودا هەزاران کەس لە سێدارەدەدەن و دەست و لاقی هەزاران کەس دەپەڕێنن،ناتوانی بۆ داهاتوو گەشبین بی و پشت بە دەستوور و دەزگای دادوەری ببستی بۆ دابین کردنی دادوەری کۆمەڵایەتی و تاکەکەسی.ئەوە لە کاتێکدایەکەئێران لە پێڕستی ١٥٩ وڵاتدا، بۆ ئازادی مرۆڤ ،تەنیا دەتوانێت پلەی ١٥٤ بۆ خۆی مسۆگەر کات. هەروەها ئێران بۆ دەسبەسەرکردنی ڕۆژنامەنووسان پلەی چوارەمی هەیەو بۆ لەسێدارەدانیش دوای چین بە پلەی دووهەم دەناسرێت. لە کۆتاییدا ئەوەی جێی ئاماژەیە ئەوەیەکە تەنیا بە هاتنەسەرکاری کەسانی شارەزا لەبواری یاسا و دادوەریدا ناتواندرێت دەزگای دادی ئێران ژیانێکیتازە بگرێتەوە، بەڵکوو دەبێت زۆربەی بنەما یاساییەکان لە دەستووردا بگۆڕدرێت تا بتواندرێت گۆڕانکارێکی ڕوون و بەرچاو بەدی بێت.


دوزخورماتوو دوای داعش چاوه‌ڕێی ناكۆكییه‌كی گه‌وره‌تره | نیقاش\nقه‌ڵای شیعه‌و كلیلكی كورده‌كان له‌ئاڵۆزیدایه\nدوزخورماتوو دوای داعش چاوه‌ڕێی ناكۆكییه‌كی گه‌وره‌تره\nئاگری ناكۆكی نێوان كوردو توركمانه شیعه‌كانی دووزخورماتوو به‌شێوه‌یه‌كی كاتی خامۆش بووه، به‌ڵام مه‌ترسی گه‌وره‌تر چاوه‌ڕێی ئه‌و ناوچه‌یه ده‌كات.\n26.11.2015 | هه‌ولێر\nچه‌ند پێشمه‌رگه‌یه‌ك له‌خاڵێكی پشكنینی دوزخورماتوو ( :وێنه وكالة الاناضول)\nئاڵۆزیه ئه‌منیه‌كانی ئه‌م دواییه‌ی قه‌زای دوزخورماتوو له‌نێوان كوردو شیعه توركمانه‌كاندا ئاماژه‌یه بۆ ئه‌گه‌ری سه‌رهه‌ڵدانی ململانێیه‌كی تائیفی نوێ له‌و ناوچه‌یه‌وه، ئه‌گه‌رچی هه‌ردوولا رێكه‌وتنی راگرتنی پێكدادانی نێوانیان ئیمزا كردووه.\nرێككه‌وتنێكی نێوان لایه‌نه سیاسیه كوردیه‌كان‌و حه‌شدی شه‌عبی شیعه له‌قه‌زای دوزخورماتووی سنوری پارێزگای سه‌لاحه‌دین له17ی ئه‌م مانگه‌دا توانی تا هێندێك ئاو بكات به‌ئاگری ئه‌و ناكۆكیه تائیفیه‌ی كه به‌ر پێنج رۆژ له‌و رێكه‌وتنه له‌نێوان ئه‌و دوو پێكهاته‌یه‌ی قه‌زا جێناكۆكه‌دا سه‌ریهه‌ڵدا.\n12ی ئه‌م مانگه (تشرینی دووه‌م) ده‌مه‌قاڵێیه‌كی نێوان هێزێكی پێشمه‌رگه‌و چه‌كدارانی بازگه‌ی سێریانی سلێمان به‌گی حه‌شدی شه‌عبی له‌باشوری دوزخورماتوو، بووه هۆی كوژرانی سێ چه‌كداری ئه‌و گروپه شیعه‌یه‌و هه‌رزوو ئاگری ئه‌و ناكۆكیه گه‌یشته ناو قه‌زاكه كه كوردو توركمانی شیعه زۆرینه‌ی دانیشتوانه‌كه‌ی پێكده‌هێنێن‌و هێرشكردنه سه‌ر ماڵ و دوكانی یه‌كتر ده‌ستی پێكرد.\nقه‌زای دوزخورماتوو ده‌كه‌وێته رۆژهه‌ڵاتی پارێزگای سه‌لاحه‌دینی باكوری عێراقه‌وه كه له‌ساڵی 1978 رژێمی پێشوی حیزبی به‌عس له‌عێراق به‌بڕیارێك ئه‌و قه‌زاییه‌ی له‌پارێزگای كه‌ركوك جیا كرده‌وه‌و لكاندی به‌سه‌لاحه‌دینه‌وه .\nئه‌و قه‌زایه كه تێكه‌ڵه‌یه‌كی كوردو توركمانی شیعه‌و سوننه‌و عه‌ره‌بی سوننه‌ی تیدایه، یه‌كێكه له‌ناوچه جێناكۆكه‌كان كه له‌دوای ساڵی 2003ه‌وه ناكۆكی له‌سه‌ره‌و ماده‌ی 140ی ده‌ستوری عێراق نه‌یتوایی خاوه‌ندارێتی یه‌كلایی بكاته‌وه، هه‌رچه‌نده كورد داوا ده‌كات بخرێته‌وه سه‌ر كه‌ركوك.\nهاوكێشه‌ی ململانێی سه‌ره‌كی له‌ئێستادا له‌دوزخورماتوو كه به"كه‌ركوكی بچوكراوه" ناو ده‌برێت له‌نێوان كوردو توركمانه شیعه‌كاندایه، كورد له‌دوای ساڵی 2003ه‌وه جومگه هه‌ستیاره ئیداری‌و ئه‌منیه‌كانی ئه‌وشاره‌ی به‌ده‌سته‌وه‌یه‌و توركمانه شیعه‌كانیش له‌دوای ده‌ركه‌وتنی داعش، هێزی حه‌شدی شه‌عبیان له‌و سنوره پێكهێنا وه‌ك مانۆڕێك بۆ پاڵپشتی هاونه‌ته‌وه مه‌زهه‌ب شیعه‌كه‌یان.\nئه‌گه‌رچی هێزی پێشمه‌رگه هاوكاری حه‌شدی شه‌عبی بوو له‌گرتنه‌وه‌ی ناحیه‌ی ئامرلی سه‌ر به‌دوزخورماتوو له‌كۆتایی مانگی ئابی رابردودا له‌ده‌ستی داعش، به‌ڵام ئه‌و هاوكێشه‌ی هاوپه‌یمانێتیه له‌دژی داعش به‌م دواییه گۆڕاوه بۆ ململانێیی نێوخۆیی نێوانیان له‌سه‌ر هه‌ژمونی ئه‌و شاره.\nمحه‌مه‌د مه‌هدی به‌یاتی به‌رپرسی میحوه‌ری باكوری حه‌شدی شه‌عبی كه توركمانێكی شیعه‌ی دوزخورماتووه، ئه‌و قه‌زایه به"قه‌ڵای توركمان" وه‌سف ده‌كات‌و پێیوایه ئه‌وه‌ی به‌مدواییه له‌دوزخورماتوو رویداوه "فیتنه‌گێری" بوه‌و كه‌سانێك ده‌ستیان تێیدا هه‌بوه بێ ئه‌وه‌ی ناویان بهێنێت.\nبه‌یاتی له‌لێدوانێكیدا بۆ "نیقاش" دان به‌وه‌دا ده‌نێت كه په‌راوێزخستنی توركمانه شیعه‌كان له‌لایه‌ن كورده‌وه له‌و شاره كاریگه‌ری له‌سه‌ر په‌ره‌سه‌ندنی روداوه‌كانی ئه‌م دواییه هه‌بووه‌و ده‌ڵێت "نه‌بونی متمانه له‌نێوان هه‌ردوولادا هۆكارێك بووه بۆ ئه‌و كێشانه له‌دوزخورماتوو، هه‌ر په‌ره‌سه‌ندنێكی تری ناكۆكیه‌كانیش له‌داهاتودا به‌پله‌ی یه‌كه‌م زیان به كورد ده‌گه‌ێنێت هه‌رچه‌نده هیچ لایه‌كمان بڕیاری شه‌ڕكردنمان نیه".\nپێكدادانه‌كانی ئه‌م مانگه‌ی دوزخورماتوو ده‌ریخستن كه پێكه‌وه ژیانی پێكهاته مه‌زهه‌بی‌و نه‌ته‌وه‌ییه‌كان له‌و شاره‌دا هێشتا به‌كرداری بوونی نیه كه لایه‌نه سیاسیه‌كانی هه‌ردوو پێكهاته‌ی كوردو توركمان بانگه‌شه‌ی بۆ ده‌كه‌ن.\nهه‌ریه‌ك له‌كوردو توركمان ململانێ ده‌كه‌ن له‌سه‌ر زۆرینه بونیان له‌وشاره كه سه‌نگی مه‌حه‌كی یه‌كلایی كردنه‌وه‌ی خاوه‌ندارێتیه‌تییه، گه‌ر به‌پێی ماده‌ی 140ی ده‌ستور راپرسی له‌باره‌ی چاره‌نوسیه‌وه بكرێت.\nبه‌یاتی وتی "سێ په‌رله‌مانتاری توركمانی شیعه‌ی عێراقمان له‌دوزخورماتوو ده‌نگیان هێناوه، ئه‌وه‌ش به‌ڵگه‌یه بۆ ئه‌وه‌یه كه ئێمه له‌وشاره زۆرینه‌ین".\nله‌هه‌ڵبژاردنی ساڵی 2014ی په‌رله‌مانی عێراقدا سێ په‌رله‌مانتاری توركمانی شیعه له‌سێ لیستی جیاواز له‌سه‌ر ده‌نگی ئه‌و قه‌زایه بونه په‌رله‌مانتار، له‌كاتێكدا لایه‌نه سیاسیه كوردیه‌كان نه‌یانتوانی ده‌نگی پێویست بۆ هیچ كام له‌كاندیده‌كانیان له‌سنوری پارێزگای سه‌لاحه‌دین به‌ده‌ست بهێنن له‌رێگه‌ی ده‌نگی هاوڵاتیانیانه‌وه له‌دوزخورماتوو.\nدوزخورماتوو جگه له‌ناوه‌ندی قه‌زاكه سێ ناحیه‌ی تری هه‌یه كه ئه‌وانیش (یه‌نگیچه‌و ئامرلی) زۆرینه توركمان‌و (سلێمان به‌گ)ی زۆرینه عه‌ره‌بی سوننه‌ن، هه‌رچی كوردیشه له‌سنوری ناوه‌ندی قه‌زاكه‌دا كۆبوونه‌ته‌وه، به‌ڵام هیچ ئامارێكی ره‌سمی نیه له‌باره‌ی رێژه‌ی دیاریكراوی پێكهاته‌كان تیایدا.\nشه‌لال عه‌بدول قایمقامی قه‌زای دوزخورماتوو له‌پشكی كورد كه نوێنه‌رایه‌تی نه‌ته‌وه‌كه‌ی ده‌كرد له‌گفتوگۆكان له‌گه‌ڵ حه‌شدی شه‌عبیدا هاوڕایه له‌گه‌ڵ به‌یاتی به‌وه‌ی ده‌ست هه‌بووه له‌پشت ئاڵۆزیه ئه‌منیه‌كانی ئه‌م دواییه‌ی دوزخورماتوو.\nشه‌لال به"نیقاش"ی وت "پێشتر توركمانه‌كان له‌و سنوره هێرشكراوه‌ته سه‌ریان‌و ئێستاش تۆڵه ده‌كه‌نه‌وه به‌تایبه‌ت له‌عه‌ره‌به سوننه‌كان، له‌دوای هاتنی چوار فه‌وجی حه‌شدی شه‌عبی بۆ ناوچه‌كه 144 هاوڵاتی ئه‌و قه‌زایه كوژراون كه پێنجیان كوردبوون، به‌ڵام كورد هێزی سه‌ربازی هه‌یه‌و ئه‌وه قبوڵ ناكات".\nقایمقامی دوزخورماتوو وتیشی "ره‌خنه‌ی توركمانه شیعه‌كان له‌سه‌ر به‌شداری ئیداریان له‌جێی خۆی نیه‌و 65%ی فه‌رمانبه‌ران‌و كارمه‌ندانی پۆلیسی دوزخورماتوو له‌و پێكهاته‌یه‌ن".\nئه‌گه‌ری ته‌قینه‌وه‌ی دۆخی نێوان كوردو توركمانه شیعه‌كان له‌ئاینده‌دا به‌دوور نازانرێت، هه‌رچه‌نده ئه‌وان پێكه‌وه هاوپه‌یمانن دژ به‌داعش ئه‌گه‌رچی به‌شێوه‌یه‌كی كاتییش بێت، به‌ڵام ئاینده‌ی ئه‌وشاره‌و چاره‌نوسی له‌دوای نه‌مانی ئه‌و گروپه گرێیه‌كی تری سیاسی‌و ئه‌منی عێراقه كه كردنه‌وه‌ی ئاسان نیه له‌سایه‌ی جیاوازی تێروانینی پێكهاته‌كانی له‌سه‌ر ئه‌و پرسه.\nشه‌لال عه‌بدول تێڕوانینی كورد له‌سه‌ر چاره‌نوسی دوزخورماتوو ده‌به‌ستێته‌وه به‌ماده‌ی 140ی ده‌ستوره‌وه كه دابڕاندنێتی له‌سه‌لاحه‌دین‌و لكاندنێتی به‌كه‌ركوكه‌وه‌و ده‌شڵێت "دوزخورماتوو كلیلی ده‌روازه‌ی سنوری هه‌رێمی كوردستانه‌و هه‌ر شتێك روبدات لێره‌وه روده‌دات‌و پێگه‌یه‌كی گرنگه بۆ كورد".\nبه‌ڵام توركمانه‌كان تێروانینی جیاوازیان هه‌یه‌و نیازی ئۆغلو په‌رله‌مانتاری شیعه‌ی توركمانی له‌په‌رله‌مانی عێراق له‌پشكی دوزخورماتوو به"نیقاش"ی وت "چاره‌نوسی دوزخورماتوو له‌روی ده‌ستوریه‌وه نادیاره بۆیه پێویسته یان بكرێته پارێزگایه‌كی سه‌ربه‌خۆ یان یه‌كه‌یه‌كی ئیداری سه‌ربه‌خۆ".\nئۆغۆلو وتیشی"ده‌بێت كورد له‌و نێوه‌نده‌دا ده‌ستبداته سیاسه‌تی راكێشانی هاوسۆزی پێكهاته‌كانی تر بۆ كۆتاییهێنان به‌ئاڵۆزی سیاسی له‌دوزخورماتووداو هێنانه كایه‌ی پێكه‌وه ژیان تیایدا".\nعه‌ره‌به سوننه‌كانی ئه‌و سنوره به‌به‌راورد به‌كوردو توركمانی شیعه كه‌مترن له‌رووی ژماره‌و هه‌ژمونی ئیداری‌و ئه‌منیه‌وه، به‌ڵام ئه‌وانیش تێروانینی خۆیان هه‌یه بۆ ئاینده‌ی ئه‌و قه‌زاكه له‌تێروانینی كورده‌وه نزیكه، هه‌رچه‌نده ره‌نگه گوشاری شیعه‌كان له‌سه‌ریان هۆكار بێت بۆ ئه‌و نزیك بونه‌وه‌یه‌یان له‌كورده‌وه.\nشێخ سامی به‌یاتی سه‌رۆكی ئه‌نجومه‌نی عه‌شیره‌ته سونه‌كانی دوزخورماتوو كه ئێستای ئاواره‌ی هه‌رێمی كوردستانه به"نیقاش"ی وت "ئێمه گیرۆده‌ی حكومه‌تی خۆجێی سه‌لاحه‌دین بوین به‌هۆی پشتگوێخستنی ناوچه‌كانمانه‌وه، بۆیه باشتره له‌وان جیابكرێینه‌وه‌و بخرێنه سه‌ر كه‌ركوك".\nناكۆكیه‌كانی قه‌زای دوزخورماتوی جێناكۆك له‌نێوان كورد توركماندا پێده‌چێت زه‌نگی ئاگاداركردنه‌وه بێت بۆ ململانێه‌كی سیاسی‌و ئه‌منی توندتر كه ئه‌گه‌ر هه‌یه له‌و ناوچه‌یه له‌نێوان پێكهاته‌كاندا سه‌رهه‌ڵبدات‌و گه‌وره‌تر بێت بۆ ناكۆكی نێوان هه‌رێمی كوردستان‌و حكومه‌تی ناوه‌ندی زۆرینه شیعه به‌تایبه‌ت كه ئه‌و قه‌زایه خاڵی پێكه‌وه‌به‌ستنی سه‌لاحه‌دینی زۆرینه سوننه‌و كه‌ركوكی زۆرینه كوردو ناوچه‌كانی ناوه‌راستی زۆرینه شیعه‌یه.\nوته‌بێژێك به‌ناوی سه‌رۆكایه‌تی هه‌رێمی كوردستانه‌وه 18ی ئه‌م مانگه له‌راگه‌یه‌نداروێكدا سه‌باره‌ت به‌بوونی چه‌كدارانی حه‌شدی شه‌عبی له‌دوزخورماتوو وتی "هه‌رێمی كوردستان له‌تێكشكاندن‌و له‌ناوبردنی تیرۆریستاندا ناكۆكی له‌گه‌ڵ حه‌شدی شه‌عبیدا نییه‌و هه‌ر كات بۆ شه‌ڕكردن له‌گه‌ڵ داعش پێویست بێت هێزی پێشمه‌رگه‌و حه‌شد یارمه‌تیی یه‌كتر ده‌ده‌ن، به‌ڵام ئه‌وه به‌و مانایه نییه حه‌شدی شه‌عبی بێت دوزخورماتوو داگیر بكات كه خاكی كوردستانه‌و پێشمه‌رگه ده‌یپارێزێت".\nهه‌رچه‌نده ئێستا هیچ له‌باره‌ی چاره‌نووسی دوزخورماتووه‌وه دیار نییه، به‌ڵام زۆربه‌ی چاودێران پێیان وایه ناكۆكی قوڵی قه‌زاكه له‌دوای شه‌ڕی داعشه‌وه تۆخ ده‌بێته‌وه.\nواسق هاشمی سه‌رۆكی كۆمه‌ڵه‌ی عێراقی بۆ لێكۆڵینه‌وه ستراتیژیه‌كان، قه‌زای دوزخورماتوو به"بۆمبێكی ته‌وقیتكراو" ده‌زانێت كه به‌رای ئه‌و له‌هه‌موو كاتێكدا ئه‌گه‌ری ته‌قینه‌وه‌ی هه‌یه‌و ده‌شڵێت "وێنه‌ی ئاینده‌ی ئه‌و قه‌زایه له‌ئێستادا زۆر ته‌مومژاوی‌و مه‌ترسیداره".\nواسق هاشمی به"نیقاش"ی وت "ئه‌وه‌ی له‌دوزخورماتوو رووده‌دات له‌گه‌رمه‌ی شه‌ڕی داعشدا ئه‌جنێدای ده‌ره‌كی له‌پشته‌وه‌یه بۆ دروستكردنی ئاڵۆزی تیایدا، ئه‌گه‌ر سیاسیه‌تمه‌داره‌كانی هه‌ردوولا عه‌قڵیان نه‌خه‌كار، شه‌ڕ ته‌نها به‌و ناوچه‌یه‌وه ناوه‌ستێت‌و زۆر شوێنی تری عێراق ده‌گرێته‌وه‌و ده‌مانخاته شه‌ری نه‌ته‌وه‌ییه‌وه".\nهێشتا زووه كورد سه‌ركه‌وتن رابگه‌یه‌نێت\nعه‌بادی یان مالیكی؟\nهه‌رێم چاوه‌ڕێی ئه‌سپی براوه‌ی به‌غدایه\n2017.. ساڵی نه‌هات\nكورد له‌مساڵدا زه‌وی‌و ئاسمان‌و سه‌ركرده‌كانی له‌ده‌ستدا


یەک شەممە, 08 تشرینی یەکەم 2017 09:38\nسندووقی نەتەوە یەکگرتووەکان بۆ کاروباری دانیشتووان (UNFPA) و حکوومەتی سوید (SIDA) هاوکاریی مرۆیی فریاگوزاری بۆ ژنان و کیژانی ناو شارۆچکەی حەویجە و ئاوارەبووەکان دابین دەکەن\nبەغداد، عێراق، 5ی تشرینی یەکەمی 2017 – لە کاتێکدا کە کردە سەربازییەکانی ئازاد کردنی شارۆچکەی حەویجە بەردەوامە، لە ڕۆژی 21ی ئەیلوولەوە تا ئەمڕۆ زیاتر لە 30000 کەس ئاوارە بوون. لەو ژمارەیەش، 12500 کەس گەڕاونەتەوە. بۆ دابین کردنی پێداویستییە بەپەلەکانی ئەم ژن و کیژانە، سندووقی نەتەوە یەکگرتووەکان بۆ کاروباری دانیشتووان (UNFPA)، لەگەڵ بەشداریی جوامێرانەی ڕێکخراوی هاوکاریی گەشەپێدانی نێودەوڵەتیی سویدی (SIDA)، هەستان بە پشتیوانی کردنی بیرۆکەی دامەزراندنی ژووری گەڕۆک بۆ پێشکەش کردنی خزمەتگوزاری، شان بە شانی تیمی گەڕۆکی بەهاناوەچوونی تایبەت بە توندوتیژیی جۆری کۆمەڵایەتی لە ناوچە ئازادکراوەکانی ناو شارۆچکەی حەویجە.\nهەینی, 06 تشرینی یەکەم 2017 18:09\nهێڵی گەرمی سەنتەری زانیاری ئاوارەکانی ناوخۆی عیراق زیاتر لە 100 هەزار پەیوەندی ئاوارەکانی ناوخۆی عێراق وەڵام دەداتەوە\nڕاگەیاندن: سەنتەری زانیاری ئاوارەکانی ناوخۆی عێراق کار دەکات لەسەر یەکێک لە هەرە گرنگترینی کارەساتەکانی مرویی لە جیهاندا:\nسەنتەری زانیاری ئاوارەکانی ناوخۆی عێراق هێڵکی بێ بەرامبەری بۆ ئاوەارەکانی ناوخۆی عێراق دابین کردووە تاوەکو ئەو زانیاریانەیان دەست بکەوێ کە تایبەتە بە هاوکاری مرۆیی، داواکردنی هاوکاری مرۆیی، گەیاندنی کێشەکانیان و بەرزکردنەوەی گلەیی و گازەندەکان. هەروەها سەنتەری زانیاری ئاوارەکان زانیاری پێویست لەسەر هاوکاری لەلایەن تۆڕەکانی مرۆییەوە پێشکەش دەکات بەو ئاوارانەی کە پەیوەندی دەکەن. لە مانگی ئەیلول سەنتەری زانیاری ئاوارەکانی ناوخۆی عێراق توانی ڕیکۆردی سەد هەزار پەیوەندی بشکێنێ، ئەویش کارێکی گرنگە تا ئەو کارە مرۆیانە بگاتە شوێنی پێویست و ببێتە هۆی دروستکردنی تۆڕیکی گەرم و هاوبەش بۆ ئەو کۆمەلِگایانەی ئاوارەکانی ناوخۆی عێراق تێدا نیشتەجێن و بۆ ئەو لایەنانەی کە هاوکاری مرۆێی پێشکەش بەو ئاوارانە دەکەن.\nپێنج شەممە, 05 تشرینی یەکەم 2017 13:16\nراگه‌یاندراوێك كه ده‌درێته پاڵ وته‌بێژی سكرتێری گشتی سه‌باره‌ت به كۆچی دوایی سه‌رۆك كۆماری پێشووی عیراق، جه‌لال تاڵه‌بانی (وه‌رگێڕانی نافه‌رمی)\nسكرتێری گشتی زۆر نیگه‌ران بووه به هه‌واڵی كۆچی دوایی سه‌رۆك كۆماری پێشووی عیراق جه‌نابی جه‌لال تاڵه‌بانی.\nچوار شەممە, 04 تشرینی یەکەم 2017 14:54\nبژاردەیەک لە تێبینییەکانی وتەبێژی سکرتێری گشتی نەتەوە یەکگرتووەکان بەڕێز ستێڤان دۆجاریک لە کورتەی رۆژانەی 3 ی تشرینی یه‌كه‌م ٢٠١٧ لە بارەگای سەرەکی نەتەوە یەکگرتووەکان لە نیۆیۆرک\nله‌م چه‌ند رۆژه‌ی دواییدا، پرسیارمان ده‌رباره‌ی هه‌وڵه‌كانمان له مامه‌ڵه كردن له‌گه‌ڵ ده‌سه‌ڵاتدارانی به‌غدا و هه‌ولێر لێده‌كرێت. ئێمه ده‌ستخۆشی له هه‌موو هه‌وڵێك ده‌كه‌ین بۆ چاره‌سه‌ركردنی كێشه‌كانی نێوان به‌غدا و هه‌ولێر به پشت به‌ستن به ده‌ستور، به تایبه‌تیش ناوبژیكردنی مه‌رجه‌عی ئایینی ئایه‌توڵا (عه‌لی) ئه‌لسیستانی له رۆژی هه‌ینی رابردوو ، كه داوای كردبوو سه‌باره‌ت به ریفراندۆم ، رێز له ده‌ستور و بڕیاری دادگای باڵای فیدڕاڵی بگیرێت . هه‌روه‌ها ئێمه ده‌ستخۆشی له هه‌موو ناوبژیوانیه‌ك ده‌كه‌ین بۆ چاره‌سه‌ركردنی قه‌یرانه‌كان له چوارچێوه‌ی ده‌ستور و رێزگرتنی ته‌واوی یه‌كێتی و سه‌روه‌رری و یه‌كپارچه‌یی عێراق ، بۆ ده‌ستپێكردنه‌وه‌ی گفتوگۆ و هه‌ماهه‌نگی نێوان به‌غداو هه‌ولێر له‌سه‌ر ئه‌م بنه‌مایانه.\nچوار شەممە, 04 تشرینی یەکەم 2017 06:48\nنوێنه‌ری نه‌ته‌وه یه‌كگرتووه‌كان له عێراق به بۆنه‌ی كۆچی دوایی سه‌رۆكی پێشوو تاله‌بانی: سه‌ركرده‌یه‌كی مێژوویی و تێكۆشه‌ر له پێناو مافه‌كانی گه‌لی كورد و دیموكراسی و ده‌نگێكی پێشه‌نگیش له لێكتێگه‌یشتن و رێزگرتنی هاوبه‌ش له عێراقێكی یه‌كگرتوو\nبه‌غدا، عێراق، ٣ی ئۆكتۆبه‌ری 2017- نوێنه‌ری تایبه‌تی سكرتێری گشتی نه‌ته‌وه یه‌كگرتووه‌كان بۆ عێراق ، به‌ڕێز یان كۆبیش پرسه‌و سه‌ره‌خۆشی خۆی راگه‌یاند به بۆنه‌ی كۆچی دوایی سه‌رۆكی پێشووی عێراق و دامه‌زرێنه‌ر و پێشه‌وای یه‌كێتی نیشتمانی ، سیمبولی مێژوویی له تێكۆشان له پێناو مافه‌كانی گه‌لی كورد دژ به دیكتاتۆریه‌ت و له پێناو دیموكراسی و ده‌نگێكی پێشه‌نگیش له میانڕه‌ویی و دیالۆگ و لێكتێگه‌یشتن و ڕێزگرتنی هاوبه‌ش له سیاسه‌تی هاوچه‌رخ له عێراق.\nسێ شەممە, 26 ئەیلول 2017 13:50\nسه‌رنجێك بۆ په‌یامنێران سه‌باره‌ت به ریفراندۆمی هه‌رێمی كوردستانی عیراق (وەرگێڕانی نافەرمی لەلایەن نووسینگەی ڕاگەیاندنی نەتەوە یەکگرتووەکانەوە)\nله وه‌ڵامی پرسیاره‌كانی په‌یوه‌ست به ریفراندۆمی هه‌رێمی كوردستانی عیراقه‌وه، وته‌بێژه‌كه وتی كه سكرتێری گشتی تێبینی ئه‌وه‌ی كردووه كه ریفراندۆم تاكلایه‌نانه راگه‌یاندراوه به ناوچه جێناكۆكانیشه‌وه كه له ژێر ده‌ستی پێشمه‌رگه‌دان و پرۆسه‌كه‌ش له‌لایه‌ن ده‌سه‌ڵاتی ده‌ستوری عیراق و وڵاتانی دراوسێی و كۆمه‌ڵگای نێوده‌وڵه‌تییه‌وه ره‌ت كراوه‌ته‌وه.\nدوو شەممە, 25 ئەیلول 2017 18:54\nنوێنه‌رانی راگه‌یاندن په‌یماننامه‌ی راگه‌یاندنی نیشتیمانی بۆ پشتگریكردن له ئاشته‌وایی په‌سند ده‌كه‌ن\nبه‌غدا، ٢٣ی ئه‌یلولی ٢٠١٧:- له كۆنفرانسێك له به‌غدا، گه‌وره شاره‌زایانی راگه‌یاندن له عیراق "په‌یماننامه‌ی راگه‌یاندنی نیشتمان بۆ پێكه‌وه‌ژیانی ئاشتییانه"یان په‌سند كرد به‌مه‌به‌ستی پشتگیریكردن له ئاشته‌وایی نیشتمانی له قۆناغی دوای داعش (ده‌و‌ڵه‌تی ئیسلامی له عیراق و شام).\nهەینی, 22 ئەیلول 2017 16:31\nڕۆژی جیهانیی ئاشتی لە عیراق: بیرکەوتنەوەی قوربانییەکان و هیوای داهاتوویەکی باشتر\nبەغدا، عیراق – ٢١ ئەیلول ٢٠١٧ - ڕۆژی جیهانیی ئاشتی لە بەغدا ساتێک بوو بۆ وەبیرکەوتنەوەی ئەو قوربانییانەی لە شەڕی دژی تیرۆرستانی داعش گیانیان لەدەستدا و هەروەها بۆنەیەک بوو بۆ هیوا و بڕوابوون بە ئاشتی لە ڕێگەی موزیک و شیعر وەک سیمبولێک بۆ خۆشەویستیی ژیان و داهاتوویەکی باشتر.\nپەڕەى 56 لەکۆى 83 پەڕەدا


ئەمڕۆ 37مین ساڵوەگەڕی بۆردومانی ئۆردوگای زێوەیە كە دەیان قوربانیی لێ کەوتەوە\nڕاپۆرت 09/06/2022 - 10:15 کارزان گلی\nسەرۆك بارزانی لە كتێبی (بارزانی و بزووتنەوەی ڕزگاریخوازی كورد)دا چۆن باسی ئەو كارەساتە دەكات\nلە سەردەمی ڕژێمی لەناوچووی بەعسدا نەتەوەی كورد لە باشووری كوردستان، دووچاری چەندین تاوانی دژ بە مرۆڤایەتی بووەوە، هەر لە ئەنفالەوە بگرە تا كیمیابارانی هەڵەبجە، كە هەموو ساڵێك یادی قوربانیانی ئەو كارەساتە جەرگبڕانە دەكرێتەوە و ئەمڕۆش (9/6/2022) ساڵوەگەڕی بۆردومانكردنی ئۆردوگای زێوەیە لەلایەن ڕژێمی بەعسەوە.\nلە ڕۆژی 9/6/1985دا ڕژێمی بەعس، بە پێچەوانەی هەموو ڕێسایەكی نێودەوڵەتی، بە دڕندانەترین شێوە بۆردومانی ئۆردوگای زێوەی كرد و دەیان کەس لە منداڵ و گەنج و پیر بوونە قوربانی.\nسەرۆك مەسعوود بارزانی، لە لاپەڕەی 284 تا 290ی كتێبی (بارزانی و بزووتنەوەی ڕزگاریخوازی كورد)دا بەوردی باسی لەو بۆردومانە كردووە و دەنووسێت: ”ڕۆژی 9ی حوزەیرانی 1985، ڕۆژێكی ڕەش بوو لە مێژووی گەلەكەماندا و یەكێكە لەو ڕۆژانەی هەرگیز لە یاددا ناسڕێتەوە. لەو ڕۆژەدا ڕژێمی بەعس بە بۆردومانكردنی ئۆردوگای زێوە، دڕدانەترین هێرش و گەورەترین تاوانی دژی مرۆڤایەتی و پێچەوانەی هەموو ڕێسا و یاسا نێودەوڵەتییەكان كرد. كارەساتی زێوە خاڵێكی ڕەشی دیكەیە لە مێژووی تاوانبارانی بەعسدا. سەعات 9:11 خولەكی بەیانی، چەندین فڕۆكەی دەسەڵاتدارە فاشیستەكانی بەعس، ئۆردوگای زێوەیان كردە ئامانجی بۆمبەكانیان و لە ماوەی چەند خولەكێكدا دەیان كەس لە منداڵ و ئافرەت و پیر و پەككەوتەیان خەڵتانی خوێن كرد''.\nسەرۆك بارزانی، وەكوو ئەوەی لە كتێبەكەیدا باسی دەكات، لەگەڵ بیستنی هەواڵی بۆردومانی زێوە، سەردانی ئەوێ دەكات و دەڵێت: ''مەرگ باڵی بەسەر ئۆردوگاكەدا كێشابوو و كەم كەس توانای بینین و خۆڕاگرتنی لە ئاست تراژیدیاكەدا هەبوو''.\nئەو كارەساتە زۆر كاریگەریی لەسەر سەرۆك بەجێ هێشتووە، بۆیە بە فراوانی باسی دەكات و بینیویەتی كە دەیان ئافرەت و پیر و منداڵ شەهید بوون و سەر و دەست و قاچیان تێك ئاڵابوو، دەنووسێت: ''تا کاتژمێر 7ی ئێوارە کە خۆی لە گۆڕستان بووە، 89 كەسیان هێناوە و شاردوویانەتەوە و 160 كەسی تر، بەمەبەستی چارەسەركردن ڕەوانەی نەخۆشخانەی ورمێ كراون''.\nسەرۆك بارزانی هەموو ئەو كەسانەی لەوێ شەهید و بریندار بوون، بە قارەمان وەسف دەکات، بەڵام وەک بەسەرهاتێکی جیاواز باس لە ئامینە خان دەكات (هاوسەری شەهید ناجی بەگ بیرۆخی و دایكی چوار شەهید و خوشكی سێ برای شەهید) و دەڵێت، بەلای ئەوەوە چیرۆکی ئەو ئافرەتە قارەمانە شتێكی جیاواز بووە و هەرگیز لە بیرەوەرییەكانیدا ناسڕێتەوە و بۆ تاهەتایە لە یادەورییدا دەمێنێتەوە.\nسەبارەت بە ئامینە خان، سەرۆک بارزانی دەنووسێت: ”ئەو شێرەژنە خۆڕاگرە پارچە گۆشتی دوو كوڕ و نەوەیەكی لە كیسەیەكدا كۆ كردبووەوە، كاتێك چاوم پێی كەوت، خۆم پێ نەگیرا، كەچی هاتە لام و باوەشی پێدا كردم و گوتی (نامەوێت بە چاوی گریانەوە بتبینم، هەموویان بە قوربانت بن، دوو كوڕم ماون، ئەوانیش بە قوربانی كوردستان بن)''.\nسەرۆك بارزانی لە کتێبەکەیدا سوپاسی هەڵوێستی خەڵكی گوندەكانی دەڤەری (مەرگەوەڕ)ی ڕۆژهەڵاتی كوردستان دەكات، چونكە لە ساتی یەكەمی بۆردومانەكەدا، بە جارێك ڕژاونەتە ئۆردوگا و درێخییان نەكردووە لە هەموو جۆرە هاوكارییەك و دەرگایان بەڕووی خەڵكی لێقەوماودا كردووەتەوە و شوێنی حەوانەوەیان بۆ دابین كردوون.\nلەو ڕۆژە خوێناوییەدا سەرۆک بارزانی بەڵێنی داوە كە تۆڵەی خوێنی ئەو شەهید و بێتاوانانە لە ڕژێمە دژەمرۆڤایەتییەكەی بەعس بكەنەوە و بەرەوام بن لەسەر خەبات و تێكۆشان تا ڕزگاریی گەلی كوردستان.\nهەر لە كتێبی (بارزانی و بزووتنەوەی ڕزگاریخوازی كورد)دا، سەرۆك باس لە بۆردومانێكی تری ڕژێمی بەعس دەكات کە ئەویش لە ڕێکەوتی 1//7/1985دا هەر کراوەتە سەر ئۆردوگای زێوە و لەو هێرشەدا هەڤاڵ دەسكۆ ئەحمەد ئیسقەیلی (ئەندامی لیژنەی ناوچەی زیوە)، شەهید بووە و 9 کەسی تریش بریندار بوون، بەڵام بەهۆی ئەوەی ئۆردوگا چۆڵ كرابوو، ژمارەی قوربانییەكان كەمتر بووە، ئەگەرنا وەكوو ئەوەی سەرۆك باسی دەكات، بۆردومانەكە لەوەی یەكەم زۆر توندتر و قورستر بووە.


توندڕەوی لەنێو هێزەكانی ئەمریكا زیادی كردووە – تۆڕی میدیایی خەڵک\n2021/01/15 - 10:50 AM\nبەرپرسێكی باڵای سوپای ئەمەریكا ئاشكرایدەكات، بە درێژایی ساڵی ڕابردوو تێبینی كراوە، توندڕەوی لە ڕیزی سوپای ئەمریكا پەرەی سەندووە.\nئاژانسی ڕۆیتەرز بڵاویكردەوە، بەرپرسێكی باڵای ئەمریكا كە نەیویستووە ناوی ئاشكرا بكرێت ڕایگەیاند، بەراورد بە ناو كۆمەڵگە، توندوتیژی و توندڕەوی لەناو سوپادا زیادی كردووە.\nوتیشی” ژمارەی ئەو سكاڵایانەی بەهۆی ئەو توندوتیژیانەی ناو سوپا تۆمار كراوون زیاتر بووە، لای خۆشییەوە نوسینگەی لێكۆڵینەوەكانی فیدراڵی ئەمەریكا، سەرقاڵی لێكۆڵینەوەیە بۆ ئەوەی بزانێت ئایا هیچ سەربازێكی ریزی سووپا چووەتە پاڵ خۆپیشاندەرانی لایەنگری دۆناڵد تڕەمپ.


چوارەمین فێستیڤاڵی فیلمی نێودەوڵەتی سلێمانی دەستپێدەکات - بنکەی روناکبیریی گەلاوێژ :: Gelawej\nچوارەمین فێستیڤاڵی فیلمی نێودەوڵەتی سلێمانی دەستپێدەکات\nسینەما Sep 27, 2019\nوا بڕیارە سەرەتاى مانگى داهاتوو لە رۆژى سێشەممە 1/10/2019 چوارەمین فێستیڤاڵی فیلمی نێودەوڵەتی سلێمانی بە دروشمی (شێرپەنجەی زەوی) دەست پێبکات و بۆ ماوەی (7) ڕۆژ لە سینەماکانی سیتی سینەما و سینەما سالم نمایشی فیلمەکان بکەن\nبەپێى سەرچاوەکانى هەواڵ (135) فیلمى بەهێز کە لەناویاندا (35) فیلمى کوردى هەیە و لە (78) وڵاتی جیاوازەوە گەیشتونەتە دەست سەرپەرشتیارانی فێستیڤاڵ، وابڕیاریشە کاژێر (6) ئێوارە دەستپێکى فێستیڤاڵیش لە هۆڵی تەلاری هونەر بە بەشداری گرووپی میوزیکی راستاکە دەستپێبکات و پاشانیش فیلمی (خوشکانی جەنگ - SISTERS in ARMS) وەک یەکەمین فیلمى ڤیستیڤاڵەکە نمایش بکرێت، کە ئەم فیلمە بۆ یەکەمجارە لە رۆژهەڵاتی ناوەڕاست لە سلێمانی نمایش دەکرێت و لەلایەن خانمە دەرهێنەرى فەرەنسی (Caroline Fourest) کاری دەرهێنانی بۆ کراوەو لەلایەن چەند ئەکتەرێکی کورد، فەرەنسی ، سوێدی و بەریتانی رۆڵیان تێدا بینووە. هەروەها کورتە فیلمی سکین، براوەی خەڵاتی ئۆسکاریش لە رۆژانى ڤێستیڤاڵدا نمایش دەکرێت.\nبەشێک لەو فیلمانەی لەفێستیڤاڵەکەدا بەشدارن و دەچنە کێبڕکێ، لەوانەش (11) فیلمی دیکۆمێنتاریی نێودەوڵەتی، (7) فیلمی دیکۆمێنتاری کوردی، لەبەشی بەهرەی نوێ (12) فیلم، (10) فیلمی درێژ، (22) کورتەفیلمی نێودەوڵەتی، (15) کورتە فیلمی کوردی، (6) فیلمی ئەنیمەیشنی کورت.\nلە ڤێستیڤاڵدا جگە لە نمایشکردنی فیلمەکان، بەبەشداری کەسانی پسپۆڕ دوو پانێڵی گرنگ بەڕێوەدەچێت، بەناونیشانى (شێرپەنجەی زەوی) و (دەزگاکانی فیلم لەجیهان).\nهەروەک بڕیاریشە چەندین ئەکتەری و بیانی و ناوخۆیی بە نمایش فیلمەکانیان یاخود وەک لیژنەی داوەری ئامادەئەبن و (ئەدریان بێلیک)یش کاندیدی خەڵاتی ئۆسکار وەک دادوەر ئامادە بێت و لە کۆتا ڕۆژی نمایشدا خەڵات بەسەر فیلمە براوەکاندا دابەش دەکرێت.\nفێستیڤاڵی فیلمی نێودەوڵەتی سلێمانی ساڵانە لە لایەن کۆمپانیای (مەستی فیلم)ەوە بەڕێوە دەبرێت.


FRI, 20 JUL 2018 12:31 | KDP.info\nبەڵێ بەنداوی بێخمە یەکێک بووە لە پڕۆژە ستراتیژییەکانی دەستەڵادارانی بەغدای دوێنێ و ئەمڕۆش، بەڵام لە ڕاستیدا نیەت لە دروستکردنی بەنداوەکە هەرگیز بۆ مەبەستی گەشەی ئابووری و خزمەتگوزاری نەبووە، بەڵکو پڕۆژەییەکی مەترسیداری سیاسی و عەسکەریی و نیەت دوژمنکارانەی سەردەمی پێشو ئێستاش بووە، بە مەبەستی لەتکردنی کوردستان و جیاکردنەوەی دەڤەری سۆران و بادینان.\nئەم پڕۆژەیە لە ساڵی ٢٠٠٥ ئەو وەختەی لەتیف ڕەشید وەزیری ئاودێریی عێراق بوو، زیاتر ورووژا و خرایە ڕۆژەڤ نەک بۆ نیەتێکی ئابووری بۆ عێراق، بەڵکو بۆ ئەوەی لە پەنای ئەو پڕۆژە گەورەیەی کە زیاتر لە ٥ ملیار دۆلاری بۆ تەرخان کرابوو، جەنابی وەزیرە ڕەشیدەکە ..! ١٥٠ سەدوپەنجا ملیۆن دۆلارێک لە ڕێی سەفەقاتی خۆی لە گەڵ چەند کۆمپانیایەکی جێبەجێکار حەپەلووش بکات، بەڵام وەختێک وەزیری ڕەشوەخۆر لە قافا گیرا و دزیەکەی لێ کەشف بوو، پڕۆژەکەش وەستێندرا. ئەمە حەقیقەتی وەستانی پڕۆژەکە بوو، کە بە هۆی گەندەڵیی پێشوەختەی جەنابی وەزیرەکە بووە نەک هۆکارێکی دی.\nسەرکردایەتیی سیاسیی کوردستان هەر لە کۆنەوە هەڵویستی ڕوونی لە بارەی سەدی بێخمە ئەوە بووە، کە ئەمە پڕۆژەیەکی سیاسییەو لە ڕووی ستراتیژییەوە مەترسییە لە سەر ئاسایشی نەتەوەیی و نیشتمانبی کوردستان، هەوڵێکە بۆ دەستەمۆکردنی کوردستان، چونکە بە دروستکردنی پڕۆژەکە بە پێی ئەو مەرام و نەخشەیەی عەقڵیەتی سیاسیی دەستەڵاتدارانی بەغدا دایانڕشتووە، ڕێک مەبەست دابەشکردن و کەرتکردنی کوردستانە.\nبۆیە بە ڕەچاوکردنی بەرژەوەندی باڵای گەلی کوردستان و ئاسایشی نەتەوەیی، سەرکردایەتی کوردستان بە هیچ شێوەیەک ڕێگا بە دروستکردنی پڕۆژەیەکی لەو جۆرە نادات، خۆ ئەگەر بەغدا لە خەمی کەمئاویی کوردستان و عێراقدایە دەتوانێ دەیان بەنداوی بچووک لە ناوچەکە دروست بکات، بەڵام هەڵگرتنی بەردی گەورە نیشانەی نەهاویشتن و دووڕووییە.\nئەگەر ڕژێمی پێشوو خەمی پێشخستنی ئابووری و خزمەتگوزاری کوردستانی هەبووایە، بۆچی ٤٥٠٠ گوندی کوردستانی ویران دەکرد.؟ دیسان دەیڵێینەوە پڕۆژەی بێخمە پڕۆژەیەک نەبییە بۆ خزمەتگوزاری کوردستان و ئابوورییەکەی، بەڵکو پڕۆژەیەکی سیاسی و سەربازییە بۆ لەتکردن و بەرتەسککردنەوەی کوردستان.


Monday, 09.14.2020, 11:25\nلە دەستپێکی خاڵیکدا وەڕێ دەکەون و دەخولێنەوە،پاشآن دەگەڕێنەوە سەرخاڵی دەستپێک!ئەوەیە سەرووشتی مێژوو؟ بێ گومان نا.\nلە نێوان مێژوووژیاننامە جیاوازیەکی مەزن بە دی دەکرێ.ژیاننامە نووسینی ئەورووداوانەن کە کەسێک یان تاقمێک یان بەرپرسانی حیزبێک رۆژانە بە سەریدا تێدەپەڕن وپاشآن تۆماری دەکەن.گوزەریی زەمان رەنگە زۆر بابەتە لە بیر مرۆڤ بباتەوە ورادەستیی شەپۆلەکانی ژیانیان بکا.بەڵام مێژووئەو رێگوزەرە نییە کە لە بیر بچێتەوە . لەوەتی بنەماڵەی بارزانی هەن هیچکات خاوەنیی مێژوونەبون،هەرچی کردوویانە بۆ پاراستنی پێگەی عەشیرەتگەرایی خۆیان بووە،پیاوەکانی ئەو بنەماڵەیە نۆخۆشیی دەروونیان هەیە وبەداخەوە ژنەکانیشیان وەک کۆیلە ژێر دەستیی ئەو پیاوانەن!\nکازمی هاتە باشووری کوردستان.دیتمان چۆن دەسەڵات وەک مەیمون لە بەردەمیی کازمی سەمای دەکردوکلکەسوتەی دەکرد!کازمی مرۆڤێکی بەرەگەز عەرەبە،هیچکات دۆستایەتی کورد ناکا.کێشەی کورد لە باشووری کوردستان وای بەسەرهاتووە کە بنەماڵەی شەهید بە کازمی بڵێ:کوردستان ئەمانەتی تۆیە،دەبێ ئاگات لێی بێ!ئەوە هونەریی کازمیەکان نییە کە خەڵک وەزاڵەهاتوون.سیاسەتیی قڕێژی ئەو جووت بنەماڵەیە کە خەڵکی بێزار کردوە.\nهەرچی مرۆڤ دەڕوانێتە رابوردووی پڕ لە خەیانەتی بنەماڵەی بارزانی رؤژێکی سپی تێدا بەدی ناکرێ.سەراسەریی ژیاننامەیان خۆفرۆشی وخاک فرۆشیی بۆوە.پاشی ٣٠ لە دەسەڵات، نەیار دیرۆکیی کورد بێتە سەرخاکی بابوباپیران بەو شێوەیە پێشوازیی لێ بکرێ!وێنەی گزیر مەسعود کاتی دیتنی کازمی سرنجڕاکێشە! دەمی بەستراووسەلامی نیزامیی بۆ کەسێکی وەک کازمی ئەوپەیامەمان پێ دەداکە ئەو کەسانەی لە ماوەی ئەو چەند ساڵەدا چەکیان بۆ بنەماڵەی بارزانی وتاڵەبانی دەشآن کردوە جگە لە کەسانی بێکارەومفتەخۆرهیچی دیکەنین.فڕیان بەسەرژیانی پێشەمەرگەو پێشمەرگایەتیەوە نییە.\nدوارۆژی باشووری کوردستان دوای هاتنی کازمی:\nبا ئاوابیر بکەینەوە کە بەخڕووپتوونی خاکی باشووری کوردستان رادەستی کازمی ودەسەڵاتەکەی کرایەوە.بابڵێن، داهاتی خاڵەسنووریەکان وگوومرگەکانی ئەو بەشە لە وڵات رادەستی دەسەڵاتدارانی بەغداکرانەوە.با بڵێن،داهاتی غاز ونەفت وکۆمپانیاکانی سەر خاکی باشووری کوردستانیش رادەستی بەغدا بکرێنەوە.تەنانەت وایدابنێن کە هیزی پێشمەرگەش بکەوێتە ژێردەستی سوپای عێڕاق ببێتە بەشیک لەو سوپایە.با سیستمی ئیداری وسیاستمی ئەو پارڵمانە گەندەڵەش هەر بچیتەوە ژێر چەنگی بەغدا،ئایا پرسی سەرەکی لە باشووری کوردستان کۆتایی پێدێ؟دەبێ لەمەوبەدوا ئەوراگەیاندنانەی کە لە خزمەت ئازادی وڕایگشتی هەڵکی هەژاری باشووری کوردستانن لەو بوارەداهوشیاریی بدەنە گەلەکەمان.\nئێستێ دەسەڵاتداران وکاربەدەستانی بێویژدانی باشووری کوردستان کەوتوونە تەنگانەیەکی مێژوویی.بۆ دەربازبون لە تەنگژەیە تەواوی رێورێبازەکان تاقی دەکەنەوە.ئەگەر کازمی لە کوردستان خۆی بپالێوێ بێ گومان دەنگێکی بەرچاودەباتەلای خۆی،ئەو دەنگانە دوایین تیریی ئەوکەوانەن کە دەردەچن،بەو دەنگانە هێز ودەسەڵاتی بنەماڵەی بارزانی وتاڵەبانی سەت هێندی دیکەش دەکەوێتە ژێڕ پرسیار.\nسازانی جووت بنەماڵە ناىێتە هۆی ئەوەی کە خۆیان دەرباز بکەن لەو هەمووە جینایەتەی کە لەو چەند ساڵەدا دەرحەق بە کەسانی رۆژنامەوان ونووسەروکەسانی ئازادیخواز کراون.ئەوەی کە پێویستە وئەرکی راگەیاندنەکانی ئازادیخوازە روون کردنەوەی کۆمەڵگاوهاندانی خەڵكەی تێکۆشەرە لە ئاست دادگایی کردنی پیاوەکانی بنەماڵەی بارزانی وتاڵەبانی.هەر لە قیادەمووەقەت ڕا بگرە تا خەیانەتەکانی ٣١ ئاب وکوشتنی رۆژنامەوانان وزیندانی کردنی ئازادیخوازان وهەڵگیرسانی شەڕی براکوژی وبەتاڵانبردنی سامانی خەڵكی هەژارزۆر بابەتی دیکەش دەبێ لێپێچينەوەیان دەگەڵ بکرێ.\nئەوە بەشێکن بچووک لە ژیاننامەی بنەماڵەی بارزانی.با نووسەرورووناکبیروزانکۆکاریی کوردستان قۆڵ هەڵماڵن،دەست بکەن بە نووسینی ژیاننامەی ئەو بنەماڵەیە،ئایا دەتوانن دووخاڵی ئەرێنی وکوردخوزانەی لێ بدۆزنەوە؟جوابی ئەو پرسیارە بۆ خۆتان بدنەوە.\nمێژووی قەڵب لە کورد قالب مەکەن


Home›هەواڵ›کوردستان›هێزە ئەمنییەکانی شاری هەولێر لە پەرلەمانتارێکی کوردستان دەدەن و پاسەوانەکەشی دەستگیر دەکەن\nئەمڕۆ هێزە ئەمنییەکانی هەولێر لەکاتی بەڕێوەچوونی گردبوونەوەی ژمارەیەک مامۆستایی ئاینی هێرشیانکردە سەر پەرلەمانتارێکی کۆمەلێ ئیسلامی و پاسەوانێکی دەستگیر کرا .\nعوسمان كانی كورده‌یی ئه‌ندامی په‌رله‌مان كوردستان له فراكسیۆنی كۆمه‌ڵ بەSNNی ڕاگەیاند: له‌لایه‌ن هێزه ئه‌منییه‌كانی هه‌ولێر لێم دراوه و پاسه‌وانه‌كه‌م و ژماره‌یه‌ك مامۆستای ئاینیش ده‌ستگیر كراون .\nوتیشی: “ئه‌مڕۆ هه‌ندێك له مامۆستایانی ئاینی شاری هه‌ولێر گردبونه‌ته‌وه بۆ ئه‌وه‌ی داوا له وه‌زیری ئه‌وقاف و كاروباری ئاینی و پارێزگار و ئه‌وانه‌ی په‌یوه‌ندیدارن به‌و بابه‌ته بکرێت وتاری نوێژی هەینی دەستپێبکاتەوە لە مزگەوتەکان”.\nئاماژەی بەوەکرد “دوای ئه‌وه‌ی ئه‌و مامۆستا ئانینییانه به‌هۆی فشاری خه‌ڵك هاتن بۆ مزگه‌وتی سه‌واف بۆ ئه‌وه‌ی\nگردبونه‌وه‌یه‌كی هێمنانه ئه‌نجامبده‌ن كه هیچ كامیان نه‌ك چه‌ك گۆچانیشیان پێ نییه، هێزێكی زۆری ئاسایش و هێزه‌كانی ناوخۆ و دژه‌تیرۆر هه‌ڵیانكوتایه سه‌ر ئێمه” .\nئه‌وه‌شی خسته‌ڕوو، دواتر پاسه‌وانه‌كه‌میان ده‌ستگیر كرد و ئازادیانکرد و زۆریشیان له‌من داوه، خه‌ڵكی به هه‌ڵویستی شاری هه‌ولێر منیان ده‌رباز كرد ئه‌گه‌ر نا زۆر زیاتریان لەمن دەدا .\nدوای ئەو رووداوە به‌ڕێوه‌به‌رایه‌تی ئه‌وقاف و كاروباری ئایینی له‌پارێزگای هه‌ولێر رایگەیاند “ئه‌و نمایشه‌ی ئه‌مڕۆی عوسمان كانی كورده‌یی كه كادیرێكی كۆمه‌ڵی ئیسلامی و ئه‌ندامی په‌رله‌مانی كوردستانه ته‌نها بۆ مه‌به‌ستی سیاسی و خۆ ده‌رخستنه و یاری كردنه به‌هه‌ستی خه‌ڵك”.


◄ Sonuç: Found 3.015, page 1 of 302 Items per page: 🗐 1 🗐 5 🗐 10 🗐 25 🗐 50 🗐 100\n✌ ئاراس ئەمین Şehitler\n📅 Da eklendi Jun 9 2015 8:27PM\n👁 Bu başlık 9,506 defa görüntülendi\n(سلێمانی)، لە مانگی ئۆکتۆبەری ساڵی (1986)دا دەگیرێ [ Daha... 👁] ✖ ✖ ✖ 0 0 ✔ 80% ✍ M.B. 9-6-2015 20:27:15\n✌ ئاراس بەهجەت ئەنوەر تاهیر Şehitler\n👁 Bu başlık 9,890 defa görüntülendi\nلە ڕێکەوتی (13-08-1994)دا لە دادگای تایبەتی بەڕێوە [ Daha... 👁] ✖ ✖ ✖ 0 1 ✔ 76% ✍ M.B. 9-6-2015 20:27:17\n✌ ئاراس تاهیر ئیبراهیم Şehitler\n👁 Bu başlık 4,678 defa görüntülendi\n(کەرکوک – ی. ن. ک)، لە ڕێکەوتی (20-02-2003)دا لەگە [ Daha... 👁] ✖ ✖ ✖ 0 0 ✔ 78% ✍ M.B. 9-6-2015 20:27:18\n✌ ئاراس حوسێن عەلی ڕەزا زەند Şehitler\n👁 Bu başlık 10,077 defa görüntülendi\n(1967.9.24/ هەولێر/ ڕواندز – ی. ن. ک)، لە ڕێکەوتی [ Daha... 👁] ✖ ✖ ✖ 0 0 ✔ 82% ✍ M.B. 9-6-2015 20:27:22\n✌ ئاراس حەمە ناسر Şehitler\n👁 Bu başlık 9,565 defa görüntülendi\n(سلێمانی)، لە ساڵی (1989) لە ئەبوغرێب لە سێدارە در [ Daha... 👁] ✖ ✖ ✖ 0 0 ✔ 80% ✍ M.B. 9-6-2015 20:27:20\n✌ ئاراس محەمەدئەمین کەریم Şehitler\n👁 Bu başlık 11,261 defa görüntülendi\n(1962/ سلێمانی)، لە ڕۆژی (07-10-1986)دا گیراوە، لە [ Daha... 👁] ✖ ✖ ✖ 0 0 ✔ 80% ✍ M.B. 9-6-2015 20:27:25\n✌ ئاراس مەحمود تۆفیق ناسراو بە هێرش Şehitler\n👁 Bu başlık 6,470 defa görüntülendi\n(1957/ سلێمانی – کۆمەڵەی ڕەنجدەرانی کوردستان/ ی. ن [ Daha... 👁] ✖ ✖ ✖ 0 0 ✔ 80% ✍ M.B. 9-6-2015 20:27:27\n✌ ئاراس کەریم میرە Şehitler\n👁 Bu başlık 4,714 defa görüntülendi\n(1962/ سلێمانی)، لە ڕۆژی قەدەغەکردنی گەڕان (منع ال [ Daha... 👁] ✖ ✖ ✖ 0 0 ✔ 78% ✍ M.B. 9-6-2015 20:27:24\n✌ ئارام ئەحمەد محەمەد ناسراو بە ئارام بچکۆڵی کادیر Şehitler\n👁 Bu başlık 6,653 defa görüntülendi\n(سلێمانی - ی. ن. ک)، لە ڕۆژی (21-12-1988) لەلایەن [ Daha... 👁] ✖ ✖ ✖ 0 0 ✔ 80% ✍ M.B. 9-6-2015 20:27:28\n✌ ئارام محەمەد کەریم Şehitler\n👁 Bu başlık 8,220 defa görüntülendi\n(1957/ سلێمانی – ی. ن. ک)، لە ڕۆژی (18-10-1985)دا [ Daha... 👁] ✖ ✖ 1 0 ✔ 99% ✍ M.B. 9-6-2015 20:27:29\n📊 Istatistik Başlık Sayısı 382,881\nİlgili Dosyalar 50,629\n🗄 Kaynaklar 16,160\n| Sayfa oluşturma süresi: 1,014 saniye!


ڕیفراندۆمه‌که‌ی هه‌رێم ده‌بێته هۆی سه‌ر هه‌ڵدانی شه‌ڕ - Mehr News Agency\nڕیفراندۆمه‌که‌ی هه‌رێم ده‌بێته هۆی سه‌ر هه‌ڵدانی شه‌ڕ\nناسەی هەواڵ: 4069941 - Sat 26 August 2017 - 22:39\nزۆربه‌ی وڵاتانی جیهان و ئه‌مریکا دژی ڕیفراندۆمن، به ته‌نیا ئیسڕائیل نه‌بێت که ئه‌مه‌ش له به‌رژه‌وه‌ندیه‌تی و له‌م هه‌ڵگه‌ڕانه‌وه له ناوچه‌که زیاترین سوود ده‌بات.\nئاژانسی مێهر، به‌شی نێونه‌ته‌وه‌یی، حسه‌ین ڕۆیوه‌ران؛ بێ گومان ڕیفراندۆم له درێژه‌ی دابه‌ش کرندی عێراق دایه و سروشتییه که ده‌وڵه‌ت و یاسای عێراق ڕێگه به سه‌ربه‌خۆیی و ئه‌م کاره‌ی ده‌وڵه‌تی ئێستای هه‌رێمی کوردستان نه‌ده‌ن. کوردستان به‌شێک له عێراق بووه و دۆخی فدراڵیش پێشتر له لایه‌ن ده‌وڵه‌تی ناوه‌ندییه‌وه به‌م ناوچه‌یه به‌خشراوه، به‌م هۆیه ئه‌م فدراڵیزمه له چوارچێوه‌ی یه‌کپارچه‌یی خاکی عێراق دایه و هه‌رجۆره ڕیفراندۆمێک سه‌باره‌ت به سه‌ربه‌خۆیی هه‌رێمی کوردستان دژی یاسای بنه‌ڕه‌تی عێراق و یه‌کگرتوویی ئه‌م وڵاته‌یه.\nله ئێستادا، زۆربه‌ی وڵاتانی جیهان و ئه‌مریکا دژی ڕیفراندۆمن به ته‌نیا ئیسڕائیل نه‌بێت که ئه‌مه‌ش له به‌رژه‌وه‌ندیه‌تی و له‌م هه‌ڵگه‌ڕانه‌وه له ناوچه‌که زیاترین سوود ده‌بات، هه‌ر بۆیه ڕژیمی زایۆنی له‌م ڕیفراندۆمه‌ی هه‌رێم پشتیوانی ده‌کات.\nهه‌روه‌ها ئه‌گه‌ری شه‌ڕ له نێوان عه‌ره‌به‌کان و کورده‌کانی عێراق یه‌کجار زۆره؛ چونکوو هه‌رێمی کوردستان ئه‌م ڕیفراندۆمه ته‌نیا له سنووره‌کانی خۆی ئه‌نجام نادات، به‌ڵکوو زیاتر له‌مه تێپه‌ڕیوه و له به‌شه‌کانی چه‌ند پارێزگایه‌کی دیکه که به شوێنه ناکۆکه‌کان ناسراوه به تایبه‌ت له پارێزگای نه‌ینه‌وا و که‌رکووک ئه‌نجامی ده‌دات.\nگومانی تێدا نییه که پارێزگاکانی نه‌ینه‌وا و که‌دخۆ هیچ په‌یوه‌ندییه‌کان به هه‌رێمی کوردستانه‌وه نییه، به‌ڵام چون له دوای هاتنی تیرۆریسته‌کانی داعش ئه‌م ناوچانه به ده‌ستی هێزه‌کانی پێشمه‌رگه ئازاد بووه، ئێسته له ژێر کۆنترۆڵی کورده‌کانه و ده‌بێت ناوچه ئازاد کراوه‌کان به پێی فه‌رمانی یاسای عێراقی فدراڵ ڕاده‌ستی ده‌وڵه‌تی ناوه‌ندی بکرێت.\nبه‌ڵام کوردستان نایه‌وێت ئه‌م ناوچانه ڕاده‌ست بکاته‌وه و ته‌نانه‌ت ڕیفراندۆیشی تێدا به‌ڕێوه ده‌بات، ئه‌مه‌ش گومانی تێدا نییه که ده‌بێته هۆی تووڕه‌یی ده‌وڵه‌تی ناوه‌ندی و به‌ستێنه‌کان بۆ شه‌ڕێکی ناوخۆیی له عێراق خۆش ده‌کات.\nڕیفراندۆم پرسیکی ناوخۆیی عێراقه، به‌ڵام به‌م هۆیه‌وه که ده‌رنجامه‌کانی کاریگه‌ری له سه‌ر هه‌موو ناوچه‌کانی ڕۆژهه‌ڵاتی ناڤین ده‌بێت، وڵاتانی وه‌ک تورکیا، سووریا، ئێران و هتد ده‌یانه‌وێت قسه‌ی خۆیانی له‌سه‌ر بکه‌ن. سه‌ربه‌خۆیی و ڕیفراندۆمه‌که‌ی هه‌رێمی کوردستان هه‌ڕه‌شه له ئه‌منیه‌تی هه‌موو ناوچه‌که ده‌کات.\nده‌وڵه‌تی تورکیا له‌م نێوانه‌دا ڕایگه‌یاندووه که ڕیفراندۆمه‌که‌ی هه‌رێم مه‌ترسی گه‌وره بۆ سه‌ر خاکی تورکیایه، ئه‌مه به‌و مانایه که ده‌وڵه‌تی تورکیا ناتوانێت به نیسبه‌ت ئه‌م بابه‌ته‌وه بێ ده‌نگ بێت؛ چون سه‌ربه‌خۆیی هه‌رێمی کوردستان هه‌ڕه‌شه‌ی ڕاسته‌وخۆ و ئاشكرا بۆ سه‌ر ئه‌منیه‌ت و خاکی تورکیایه و به‌م هۆیه‌وه به هیچ له‌ونێک له‌گه‌ڵ ئه‌م ڕیفراندۆمه نییه.\nئێرانیش له‌گه‌ڵ تورکیا هاوڕایه و له دیداری سه‌رۆکی گشتی ئه‌رکانی هاوبه‌شه‌ی هێزه سه‌ربازییه‌کانی ئێران و تورکیاش ئه‌م بابه‌ته به ڕوونی قسه‌ی لێکراوه و وه‌ک بنه‌مایه‌کی ستراتیژی کاری له سه‌ر کراوه. له ئێستادا ده‌وڵه‌تی عێراق ڕایگه‌یاندووه که ڕیفراندۆمه‌که‌ی هه‌رێم بۆ جیابوونه‌وه‌ی نایاسایی له عێراقه؛ چون کوردستانی عێراق ناوچه‌یه‌کی سه‌ربه‌خۆ نییه و ناتوانێت هه‌ر کات بیه‌وێت له‌م وڵاته جیا ببێته‌وه.


٥ هەنگاو بۆ ئەوەی بە کەسێک بڵێی کە ئازاری داوی یان بێڕێزی پێ کردووی | شانۆڤان\nشاخەوانon 3 مانگ لەمەوبەر سەرنجێک بنووسە لەسەر ٥ هەنگاو بۆ ئەوەی بە کەسێک بڵێی کە ئازاری داوی یان بێڕێزی پێ کردووی\nچۆن هەستەکانت دەرببڕی بە چەشنێک کە لێت تێبگەن.\nهاوڕێیەکم هەیە کە بەردەوام قسەم پێ دەبڕێت و ڕستەکانم تەواو دەکات. خراپترین بەشی ئەم قسە پچڕاندنە ئەوەیە کە ئەو شتانەی دەیڵێت پاش ئەوەی دەداتە نێو قسەکانمدا، ئەو شتە نین کە من ویستوومە بیڵێم. هاوڕێکەمم خۆش دەوێت بەڵام هەندێ جاڕ بەڕاست وەڕزم دەکات… ئیدی لەم ساتانەدا بێدەنگ دەبم و هیچ نالێم.\nچۆن بە کەسێک دەڵێیت کە وەڕزی کردووی و دڵی ئێشاندووی یان ئازاری داوی، بە چەشنێک کە ببێتە هۆی پتەوتر بوونی پەیوەندییەکەتان نەک ڕووخاندنی؟\nئەوەی کە ڕاستەوخۆ بە کەسێک بڵێیت چ هەستێکت هەیە سەبارەت بە قسە یان کردارەکانی، شتێکی ئەستەمە بەڵام گوتنەکە ئاسوودەگییەکی زۆرتری بەدواوە دەبێت لەوەی کە ئەو پەستی و تووڕەییە لە دڵتدا کۆ بکەیتەوە. بە پێی ئەزموونەکانی خۆم، کاتێک بە مەبەستی باشتر کردنی پەیوەندییەکە نەک سزا دان یان تۆڵە کردنەوە، باسی هەستەکانت بکەیت لەگەڵ کەسێکدا، گوێت لێ دەگرن. ڕەنگە کاتێک پێیان دەڵێیت، بچنە دۆخی بەرگرییەوە و دەست بکەن بە پاساو هێنانەوە، بەڵام هەست ناکەن کە دەتەوێت دووریان بخەیتەوە. ئیدی ئەو چاکسازییەی مەبەستت بووە دەستپێدەکات تەنانەت ئەگەر نەتوانن بەتەواوەتی ئەو خووەیان بگۆڕن.\nلێرەدا پێنج هەنگاو باس دەکەین بۆ درکاندنی هەستەکانمان بە چەشنێک کە گوێیان لێ بگیردرێت.\n١. بەمەوە دەستپێ بکە کە بۆچی ئەو شتەی دەتەوێت باسی بکەیت گرینگە.\nبۆ نموونە دەتوانیت بڵێیت “دەمەوێت باسی شتێک بکەم چونکە پەیوەندییەکەمانم بەلاوە گرینگە”. یان لە ئیشدا ڕەنگە بڵێیت “دەزانم کە ئەگەر پێکەوە بە باشی ئیش بکەین دەبێتە هۆی گەشەکردنی هەموومان و گەیشتن بە ئامانجەکانمان.” یان “دەتوانم باسی شتێک بکەم کە ببێتە هۆی باشتر بوونی هاوکارییەکانمان؟”\n٢. بە کورتی باسی ئەو شتە بکە کە بووەتە هۆی دڵێشانت یان هەستت بە بێڕێزی کردووە.\nبڵێ “کاتێک قسەم دەکرد، تۆ وات گوت یان وات کرد.” باسەکە دوورودرێژ مەکەوە یان بۆ خۆت پاساوی بۆ مەهێنەوە کە بڵێیت خۆ من دەزانم مەبەستێکی خراپیان نەبووە و ئەم شتانە. یەک ڕستە کە شرۆڤەی هەستەکانت بەرانبەت هەڵسووکەوتیان بکات، تەواوە.\nبەرانبەرەکەت لەوانەیە بداتە نێو قسەکانتدا و بیەوێت هۆکار یان مەبەستەکانی شی بکاتەوە. پێیان بلێ کە دەتەوێت گوێ لە قسەکانیان بگریت بەڵام بهێڵن جارێ قسەکانی خۆت تەواو بکەیت. بە هێمنی بیڵێ نەک بە تووڕەییەوە، ئیدی هەستەکانت باشتر ڕوون دەبنەوە و ئەوانیش هان نادرێن بۆ بەرگری کردن.\n٣. بڵێ کە هەڵسووکەوتەکەیان چ کاریگەرییەکی لەسەر هەستەکانت بووە.\nئەم ڕستەیە بەشی بنەڕەتی تێگەیاندنیان لە هەستەکانت دەبێت. ئەوان ناتوانن نکۆڵی بکەن لەوەی کە ئاکارەکانیان چ هەستێکی لە تۆدا درووست کردووە. بە ڕوونی بڵێ کە وا هەستت کردووە قسەکانت بە لایانەوە نرخێکی نییە. لەو ساتانەدا هەست بە تووڕەیی، پەستی یان ئازار دەکەیت یان هیچ ناڵێیت و لێدەگەڕێیت.\nلە قسەکانتدا ئاوەڵناوی “من” بە کار بێنە. ئەوان لۆمە مەکە بۆ کەمتەرخەم بوونیان یان قەزاوەت مەکە لەسەر بێهەست بوونیان. ئەمە هەستێکە لەم دۆخانەدا دەتبێت تەنانەت ئەگەر مەبەستێکی خراپیان نەبووبێت.\n٤. داوای ئەو شتە بکە کە دەتەوێت بۆ بەردەوام بوون.\nدەتەوێت بە جێگەی ئەو هەڵسووکەوتەی پێشوویان چۆن لەگەڵت مامەڵە بکەن؟ دیسان ڕاشکاوانە قسە بکە، بۆ نموونە داوا بکە کە بهێڵن ڕستەکانت تەواو بکەیت، لە کۆڕەکانیاندا بەشدارت بکەن یان ڕێز لە بیر و بۆچوونی جیاواز بگرن و ڕوانگە جیاوازەکان باس بکەن نەک دەمەقاڵە بکەن لەسەر ڕاست یان هەڵە بوونی بابەتەکان. ئینجا وەڵامەکەیان قەبووڵ بکە و بزانە کە گوێیان لە قسەکانت گرتووە. ڕەنگە کاتیان پێویست بێت بۆ ئەوەی بیر لە قسەکانت بکەنەوە.\n٥. لە کۆتاییدا دیسان جەخت بکەرەوە لەسەر ئەوەی کە بۆچی ئەمەت باس کردووە.\nدیسان پێیان بڵێرەوە کە بۆچی پەیوەندییەکەتانت بەلاوە گرینگە. تۆ دەتەوێت هەردووکتان هەستێکی باشتان هەبێت لە وتووێژەکانتاندا. وا بکە ئەوانیش هەڵسووکەوتەکانی تۆ و کاریگەری ئاکارەکانت لەسەر هەستەکانیان باس بکەن.\nئەگەر باسی هەستە ناخۆشەکانت لە پەیوەندی و وتووێژەکانتاندا نەکەیت، لە نێوانتاندا مەودایەک درووست دەبێت نەک پەیوەندییەکی چڕ. ویستت بۆ درکاندنی هەستەکان و داخوازییەکانت بورووژێنە و بزانە کە ئەوان پێداچوونەوە لە ئاکارەکانیان دەکەن تەنانەت ئەگەر ماوەیەک بخایەنێت. ئەگەر پەیوەندییەکەت بۆ گرینگە، نرخی کاتدانان و هەوڵدانی هەیە.\nMarcia Reynolds /2021 / ‘5 Steps for Telling Someone They Hurt or Disrespected You’ / Psychology Today


هه‌ردوو كۆریای باكور و باشور ڕێـكـكه‌وتنـنامه‌یه‌كی ئاشـتی مۆر ده‌كه‌ن\nسه‌رۆكی كۆریای باشور ڕۆ موو هیون و ڕێبه‌ری كۆریای باكور كیم جۆنگ ئێڵ كۆتایـیان به به كۆبوونه‌وه لوتـكه‌یی‌یه‌كه‌ی خۆیان له پـیۆنگیانگ هێنا، به مۆركردنی ڕێـكـكه‌وتنـنامه‌یه‌كی به‌رفراوان بۆ به‌روپـێشـبردنی ئاشتی و خۆشـگوزه‌رانی له نیمچه دورگه‌ی كوریا.\nڕۆژی پـێـنجشه‌ممه هه‌ردوو به‌ڕێزان كیم و ڕۆ ڕێـكـكه‌وتن له‌سه‌ر ئه‌وه‌ی سه‌نگی بخه‌نه سه‌ر ڕێـكـكه‌وتنـنامه‌ی ئاشتی تا شوێنی ئه‌و بڕیاری ئاگر به‌سته بگرێته‌وه كه كۆتایی به شـه‌ڕی سـاڵانی 1950 بۆ 1953 نێوانیانی هێنا. هه‌ردووكیشـیان ڕێـكـكه‌وتن له‌سه‌ر ئه‌وه‌ی له نزیكه‌وه هاوكاری یه‌كتر بكه‌ن تا كۆتایی به شه‌ڕوشۆڕی له‌شـكری نێوانیان بهێنن و گرژیـیه‌كانیش كه‌م بكه‌نه‌وه.\nهه‌روه‌ها هه‌ردوولایان قایل بوون به‌وه‌ی بانگهێشـتی چین و وڵاته یه‌كگرتووه‌كانی ئه‌مریكا بۆ وتووێـژه‌كانی نێوانیان بكه‌ن تا به‌و ئامانجانه بگه‌ن.\nهه‌ردووكیشـیان گوتیان بڕیاریان داوه له ئاینده‌ش به‌رده‌وامبن له وتووێـژه‌كانیاندا، وه به‌ڵێنیان دا ده‌ست بكه‌نه‌وه به گواسـتنه‌وه‌ی باری كه‌شتی، وه ناوچه‌یه‌كی ڕاوه ماسی هاوبه‌ش پـێـكبهێنن له‌و ناوچه ده‌ریایی‌یانه‌ی كه له‌سه‌ری ناكۆكن.\nهه‌روه‌هاش ڕازیبوون له‌سه‌ر ئه‌وه‌ی هه‌وڵی هاوبه‌ش بده‌ن تا دڵنیابن له‌وه‌ی ئه‌و ڕێـكـكه‌وتنـنامه‌یه‌ی كه شه‌ش وڵاته‌كه پـێی گه‌یشتن بۆ داخسـتنی به‌رنامه ناوه‌كیـیه‌كه‌ی پـێونگیانگ له كۆتایی ئه‌مسـاڵدا جێبه‌جێ ده‌كرێت.


عیماد عەلی : ئاپۆ بۆشایی مەرجەعیەتی کورد پر دەکاتەوە ؟ – WTARIKURD\nلەو رۆژەی شۆرشەکانی گەلی گوردستان سەریان هەڵداوە هەمیشە کەموکورتی سەرەکی و لاوەکی هەبووە ، بەڵام لە سەراپای مێژووی ئەم گەلەدا ، ئەوەی زیاتر زەرەری گەورەی لێداوین هەمیشە نەبونی مەرجەعیەتێکی باوەرپێکراوی خۆرسکی سەرجەم گەلی کوردستان بووە بە هەموو پێکهاتەکانیەوە . دابران و بیری تەسکی سەرکردایەتی و خۆبەستنەوە بە کۆمەڵێک بنەماو بیرو بۆچونی ناوچەیی یان فیکری یان عەقیدی کورتمەودا ، کە رێگربووە لە کۆدەنگی و باوەربونی گشتی بە سەری شۆرشەکان هۆکاری سەرەکی شکستەکان بووە .\nخەباتی رزگاریخوازی گەلی کوردستان، بەتایبەتی شۆرشی نوێ لە هەرچوار پارچەکەی کوردستان، بەردەوام لە ئاستی جیاواز بووە ، ئەگەر پارچەیەکی لە قۆناغێکدا هەنگاوێک پێشکەوتنی بەخۆیەوە بینیبێت ئەوانی تر لە ئاستێکی نزمتربون یان بارودۆخێکی وایان هەبووە کە نەیهێشتووە لە هەوڵ و خەبات بەردەوام بن ، یان سربونێکی کاتی بە خۆیەوە بینیوە . بەڵام بۆ زیاتر لە چوار بۆ پێنج دەیە دەچێت ئەگەر لێرەو لەوێ نسکۆیەک یان شستکێکی کاتی رویدا بێت ، بەڵام ئاگری شۆرش تروسکایی ماوە و هەر دەرکەوتووە و خامۆش نەبۆتەوە .\nلەم سەروبەندەدا کۆمەڵێک سەرکردەی بەتوانا و دڵسۆز و خۆبەختکردوو دەرکەوتون ، بەڵام لە هیچ کاتێکدا نەگەیشتونەتە ئاستێکی جەماوەری و کاریزمایەکی ئەوتۆی وایان لێدەرنەکەوتوە کە جێی متمانەی هەموو لایەک بن و هێلی خەباتیان هەمیشە خاڵی رەشو سپی تێدا دەرکەوتووە . ئەوەی ئێستا خەڵگ بە چاوی پر لە متمانەوە تەماشای بکات و باورەی پێ بێت وەک شەخسێکی خاوەن کاریزما دوور لە حزبایەتی و خۆ بەستنەوە تەنها بە پەکەکە وە ، سەرۆک ئاپۆیە . بۆیە لەم کاتەدا چاو و دڵی هەمووان لای ئەوە کە جێی دەستی دیار بێت و کاروانی گیانفیدایی گەلی کرودستان بگەیەنێتە دوامەنزڵگەی خۆی و خەڵک سەرفراز بن . لەو رێگەیەشدا سەرەرای زیندانیبونی بۆ شازدە ساڵ زیاترە تا ئێستا کاریگەری و پێویستی بۆ گەلی کورد تا دێت زیاتر دەبێت ، تەنانەت رژێمێکی وەک تورکیا بەو هەموو توانا و فرتوفێڵەوە نەیتوانیوە لەخەڵک دایبرێت . سەرەتای رێکخراوێکی سیاسی و عەسکەری نوێخوازی وای دروستکردووە کە بە زیندانیکردنی ئۆجەلان نەک پەکی نەکەوت بەڵکو قورسایی خۆی زیاتر لە ناوچەکە سەپاند و ئێستا هەموو جیهان حیسابی تایبەتی بۆ دەکەن .\nلەم کاتەدا کە گەلی کوردستان پێویستیەکی زۆر گەورەی هەیە بە پرکردنەوەی ئەو بۆشاییە گەورەیەی لەجەستەی شۆرش و خەباتە بەردەوامەکەیدایە ، بە باڵابونی سەرکردە و کاریزمایەکی شەخسی و بیرو باوەری پۆڵایینی سەرۆک ئاپۆ و دەرکەوتنی جێدەستی رەنگینی لە خەبات و رێکخستن و مامەڵەکردنی راست ودروستی لەگەڵ قۆناغەکاندا ، یەکێک لە نەقسە گەورەکانی کورد پر دەبێتەوە .\nبە رزگاربونی ئاپۆ شۆرشی گەلی کوردستان گواستنەوەیەکی چۆنی بەخۆیەوە دەبینێت و سەرکەوتنی کوردستانی باکور ئاسانتر دەکات و رەهەندەکانی چارەسەری نیشتمانی وەزعی باکوور بەرەو سەرجەم پارچەکانی تر شۆر دەبێتەوە . بۆیە ، سەرۆک ئاپۆ دەتوانێت بە دووربینیەکەی خۆیەوە جێگەی نەبونی مەرجەعیەت لە نێو گەلی کورد پر بکاتەوە . ئەوەش چەندین هەنگاو بەدوای خۆیدا دێنێت و پێویستی پابەندبون بە رێنمایی و رێوشوێنە فیکری و سیاسیەکانی ، گەڵێک کێشەی گەورەمان بۆ چارەسەر دەکات . بۆیە ، پێویستە پەکەکە ش رێنماییەکانی ئێستای سەرۆک ئاپۆ بە وردی بخوێنێتەوە و سەرکردایەتی ئێستای ئەم حزبە وەک قوتابیەکی ئۆجەلان لە وردەکاری پشت گوتارەکانیەوە هەنگاو بنێن و وەزعی زیندانی سەرۆک ئاپۆ لێکبدەنەوە و واقعی ئێستای هەر چوار پارچەکە بخوێننەوە و یارمەتیدەری سەرکەوتنی بۆچونەکانی سەرۆک ئاپۆ بن ، ئەویش بە خوێندنەوەی ورد و زانستیانەی رێنماییەکانی سەرۆک ئاپۆ و هەنگاونان بە وریاییەوە . لەو نێوەندەشدا پێویستە رەفتاری تورکیا هاوتەریب لەگەڵ بۆچونەکانی ئاپۆ بەراورد بکرێت لە هەر هەنگاوێکدا ، لە پرسێکی گەورەی چەکدانانیش ، پێویستە پرسی رزگارکردنی ئاپۆ وەک پێشمەرج و گفتوگۆکردن لەسەر ئەو مەسەلەیە دەرگایەکی کراوەی سەرکەوتن دەبێت . بۆیە ، زۆر پێویستە لە سەر هەرچوار پارچە لە مامەڵە کردن لەگەڵ پرسی سەرۆک ئاپۆ ورد و وریا بن و دوور لە بەرژەوەندی تەسکی شەخسی و حزبی هەمووان وەک مەرجەعیەت مامەڵەی لەگەڵدا بکەن ، کە هێز و تینی زیاتر بە هەنگاوەکانی هەرچوار پارچە دەبەخشێت و ، لە رزگاربونیدا ، هیچی لە نیلسۆن ماندیلا کەمتر نابێت بۆ پرسی گەلی کوردستان و رزگاریی یەکجارەکی .


Home›هەواڵ›کوردستان›ئەندامێکی ئەنجومەنی پارێزگای سلێمانی: فشاردەکەین بۆ داخستنی بەنزینخانە نایاساییەکان\nجێگری سەرۆكی لیژنەی وزە و پیشەسازی لە ئەنجومەنی پارێزگای سلێمانی ئاماژە بەوەدەكات ئێمە لە ئەنجومەنی پارێزگا بەتایبەت فراكسیۆنی سەوز پشتگیری تەواو لە هەوڵانە دەكەین كە قوباد تاڵەبانی بۆ ئەنجامدانی چەندین چاكسازی بەگەڕیخستوون، بۆ ئەو مەبەستەش فشارەكانمان چڕكردووەتەوە بۆ داخستنی بەنزینخانە نایاساییەكان.\nدیمەن ڕەزا، جێگری سەرۆكی لیژنەی وزە و پیشەسازی لە ئەنجومەنی پارێزگای سلێمانی بە SNNی ڕاگەیاند: ئێمە كە خەڵك دەنگی پێداوین بەڵێنمانداوە كە نوێنەرایەتی هەموو چین و توێژەكان بكەین بە بێ جیاوازی، بۆیە لە ئێستادا لیژنەكەمان هەوڵەكانی چڕكردووەتەوە بۆ دروستكردنی فشار لەسەر لایەنە پەیوەندیدارەكان بۆ جاخستنی سەرجەم ئەو بەنزینخانانەی كە بەشیوەیەكی نایاسایی لە سنوری پارێزگای سلێمانی دروستكراون.\nئاماژەی بەوەشكرد، ئێمە تەنها چاودێری ئەو بەنزینخانانە ناكەین كە لەدەرەوەی پرۆژەكانی نیشتەجیبوون دروستكراون بەڵكوو بەدواداچوون بۆ ئەو پرۆژانەی نیشتەجێبوونیش دەكەین كە لە نەخشەی پرۆژەكەدا بەنزینخانەی تیادا نییە بەڵام بەنزینخانەی بە شێوەی نایاسایی تیادا دروستدەكرێت، چونكە ناكرێت هاووڵاتیەك یەكەیەكی نیشتەجێبوون دەكریت لە نەخشەدا بەردەمی ماڵەكەی دەبێت سەوزایی بێت بەڵام دواتر دەكرێت بە بەنزینخانە ئەمە جێگای قەبوڵكردن نییە و داواكاری گشتیمان لێ ئاگادار كردووەتەوە.\nجێگری سەرۆكی لیژنەی وەزە و پیشەسازی لە ئەنجومەنی پارێزگای سلێمانی ئەوەشی ڕونكردەوە، ئێمە لە لیستی سەوز و هەروەها لە لیژنەی خۆشمان پشتگیری تەواوی هەموو ئەو هەوڵانەی ( قوباد تاڵەبانی ) جێگری سەرۆكی حكومەت دەكەین كە لە بارەی ئەنجامدانی چاكسازی دەستپێكردوون، هەر لەو چوارچێوەیەشدا ئێمە چاوپۆشی لە هیچ كەس و لایەنێك ناكەین ئەگەر بەكارێكی نایاسایی هەستێت ئەگەرچی لە حزبەكەی خۆشماندا بێت ڕێكاری یاسایی بەرامبەر دەگرینەبەر.


جامعة سوران - دور الهویه الوطنیه فی إنشا‌و الدوله الكردیه فی إقلیم كوردستان العراق\nدور الهویه الوطنیه فی إنشا‌و الدوله الكردیه فی إقلیم كوردستان العراق\nنشر بتاريخ: الأحد، 10 أيار 2015 14:08\nبعد أن أنجز الباحث اڵاستاذ "سعید قادر" بحثه الذی یحوم حول "دور الهویه الوطنیه فی إنشا‌و الدوله الكردیه"، قامت إحدی مۆسسات النشر والتوزیع فی ألمانیا بنشره علی شكل كتاب .\nوفی لقا‌و خاص مع موقع جامعه سوران سلّط الباحث "سعید قادر" الضو‌و علی بعض الجوانب من كتابه، حیث أوضح أن الهدف الرئیس من كتابه هذا البحث هو تحلیل اڵاسباب التی شجعت فكره نشو‌و دوله مستقله، ثم إظهار دور عناصر الهویه الوطنیه من مثل: (التاریخ، اللغه، اڵارض، الثقافه) فی إنشا‌و دوله كردیه.\nیقول الباحث: " حاولت فی هذا البحث الاجابه عن سۆالین اثنین بشكل خاص وهما:\n1- ما هی اڵاسباب التی دفعت بالشعب الكردی والمسۆولین الكرد إلی التفكیر فی إنشا‌و دوله كردیه مستقله ؟\n2- ما هو دور عناصر الهویه الوطنیه فی انشا‌و دوله مستقله ؟\nكما یحاول البحث الكشف عن المعضلات التی تحیط بالهویه الوطنیه الكردیه, واڵاسباب التی أعاقت تحقیق طموح الكرد فی الاستقلال. وأشار الباحث أنه اعتمد مناهج عده فی تحلیل المعطیات.\nوحول نتائج البحث أوضح الباحث أن أسباب الرغبه فی إنشا‌و دوله كردیه تتمحور حول أن الكرد شعب عظیم لهم تاریخهم ولغتهم وثقافتهم الخاصه، كما أن هذا الشعب تعرض، علی مدی التاریخ، للظلم والتدمیر، فهو یسعی إلی إنشا‌و دولته لیحمی نفسه ویحافظ علی بقائه، وهذا یفسر العدد الكثیر من الانتفاضات والثورات التی قام بها عبر مسیرته.\nوقد أكّد الباحث علی أهمیه الهویه الوطنیه ودورها فی إقامه الدوله الوطنیه، حیث أن لكل أمّه خصائص تمتلكها كـالتاریخ واللغه واڵارض والثقافه وتكون بمثابه التعریف لها تمیزها عن غیرها من اڵامم.\nوالجدیر بالذكر أن الجانب التطبیقی من البحث تركز علی جنوب كوردستان وانعكاس مسأله الهویه علی جنوب كوردستان والعراق، إذ أن للكورد هویه وطنیه خاصه تمیزهم عن سائر الفئات اڵاخری الموجوده فی العراق من حیث اللغه واڵارض والتاریخ والثقافه, وهذا التمیز جعلهم یفكرون فی انشا‌و دوله كوردیه مستقله. ولا بد من القول أن عناصر الهویه الوطنیه الكوردیه فیها بعض المشاكل كعدم وجود لغه موحده (ستاندارد)، إضافه إلی مسائل أخری تتعلق بالثقافه العشائریه و المشاكل السیاسیه مع العراق.\nالباحث فی سطور:\n"سعید قادر فقی ابراهیم" حاصل علی شهاده البكالوریوس فی علم الاجتماع من جامعه صلاح الدین, شهاده الماجستیر فی علم الاجتماع السیاسی من جامعه "شیفلد هلم" فی بریطانیا, وله كتاب وبحثان, وهو یعمل حالیاً مدرّساً فی قسم علم الاجتماع فی فاكلتی اڵاداب.\n/ دور الهویه الوطنیه فی إنشا‌و الدوله الكردیه فی إقلیم كوردستان العراق


گه‌وره‌ترین پێشوازی له پرۆگرامی كوردسكۆله‌رشیپ كراوه\nپرۆگرامی كوردسكۆله‌رشیپ كه یه‌كێكه له پرۆژه ستراتیجیه‌كانی وه‌زاره‌تی خوێندنی باڵا و توێژینه‌وه‌ی زانستی بۆ بایه‌خدان به‌زمان و ئه‌ده‌ب و كه‌لتوری كورد، له‌لایه‌ن سكۆله‌ره‌كانی دونیا گه‌وره‌ترین پێشوازیی لێكراوه.\nله‌و چوارچێوه‌یه‌دا و، دوابه‌دوای ڕاگه‌یاندنی پڕۆگرامیكوردسكۆله‌رشیپ بۆ پێشكه‌شكاری نێوده‌وڵه‌تی به‌مه‌به‌ستی ته‌واوكردنی خوێندنی به‌كالۆریۆس له بواری زمان و ئه‌ده‌ب و مێژو و كه‌لتوری كوردی (450) كه‌س داواكاریان گه‌یشته وه‌زاره‌ته‌كه‌مان.\nپێشكه‌شكاران له زۆربه‌ی وڵاتانی (ئاسیا، ئه‌فریقیا، ئه‌مریكا، كه‌نه‌دا، ئه‌مریكای لاتین، ئه‌وروپا و وڵاتانی دراوسێ) داواكارییان پێشكه‌شكرد، به‌گه‌یشتنی داواكارییه‌كان، ئێستا تیمه‌كانی وه‌زاره‌ته‌كه‌مان سه‌رقاڵی پرۆسیسكردنی داواكارییه‌كانن و، له ئاینده‌یه‌كی نزیكدا ئه‌نجامی به‌رایی به‌خشینی یه‌كه‌مین كوردسكۆله‌رشیپ بۆ ساڵی خوێندنی (2018-2019) ڕاده‌گه‌یەنین.\nبونی ئه‌م ژماره زۆره‌ی پێشكه‌شكاران ڕه‌نگدانه‌وه‌ی سه‌قامگیریی هه‌رێمی كوردستان و ناو و ناوبانگی زانكۆكان و كه‌رتی خوێندنی باڵای كوردستانه له‌سه‌ر ئاستی دونیا، له‌هه‌مانكاتدا گرنگیپێدانی سكۆله‌ره‌كانی دونیایه به‌زمان و كه‌لتور و مێژو جوگرافیا و فه‌رهه‌نگی كوردی، هه‌روه‌ك ڕێچكه‌یه‌كیشه بۆ به‌شداریپیكردنی هزر و تێڕوانینی نێوده‌وڵه‌تی له‌سه‌ر په‌ره‌پێدانی زمان و ئه‌ده‌ب و مێژو و كه‌لتوری كوردستان.\nوه‌زاره‌ته‌كه‌مان جه‌خت له‌سه‌ر ئه‌وه‌ش ده‌كاته‌وه، كه ئه‌م پرۆگرامه له ساڵانی داهاتو به‌رده‌وام ده‌بێ و، ئاسته‌كانی دیكه‌ی خوێندنی باڵا/ ماسته‌ر و دكتۆراش ده‌كرێته‌وه.\nپرۆگرامی كوردسكۆله‌رشیپ بریتییە لە تەرخانکردنی ژمارەیەک کورسی خوێندنی بەکالۆریوس، ماستەر و دکتۆرا لە زانکۆکانی کوردستان بۆ قوتابی و خوێندکاری نێودەوڵەتی لە بوارەکانی زمان و ئەدەب و مێژوو کەلتور و جوگرافیا و دیراساتی کوردی، لە چوارچێوەی ئەم پرۆژەیەدا، پێشکەشکارانی نێودەوڵەتی دەتوانن لەو بوارانەدا لە زانکۆکانی کوردستان لە ژێر سەرپەرشتی مامۆستا و شارەزایانی هەرێمی کوردستان درێژە بە خوێندن بدەن، کۆی تێچوی ئەم پڕۆژەیەش لەلایەن وەزارەتی خوێندنی باڵا و توێژینەوەی زانستییەوە دابین دەکرێت.\nKISSR - Newsroom: Aug 07 2018 03:41 PM / Hallkawt Zangana


"له‌باره‌ى ئازادكردنى ئه‌و كه‌سانه‌ى زیاده‌ڕەوییان كردوەته‌سه‌ر موڵكى گشتى هۆشداری ده‌درێت"\nهەواڵ / کوردستانی :: 30/01/2018 :: 399 جار بینراوە\nداواكارى گشتى هه‌رێمى كوردستان له‌باره‌ى ئازادكردنى ئه‌و كه‌سانه‌ى كه زیاده‌ڕەوییان كردوەته‌سه‌ر زه‌وى و موڵك و سامانى گشتى هۆشداری ده‌دات و داوا له ئه‌نجومه‌نى دادوه‌رى هه‌رێم ده‌كات رێگریبكات.\nبه‌پێى نووسراوى ژماره (76)ى سه‌رۆكایه‌تى داواكاى گشتى هه‌رێم كه دوێنێ دووشه‌ممه 29ى كانوونى دووه‌مى 2018 ده‌رچووه و وێنه‌یه‌كى لاى دواڕۆژە، هۆشدارى له ئازادكردنى ئه‌و كه‌سانه دراوه كه زیاده‌ڕەوییان كردوەته‌سه‌ر موڵكى گشتى.\nداواكارى گشتى هه‌رێم، ئاماژه به‌وه‌ده‌كات كه به‌شێك له پارێزه‌ران و ئه‌ندامانى داواكارى گشتى به‌بیانووى ئه‌وه‌ى ته‌نیا رێكاره سزاییه‌كان له‌سه‌ر ئه‌و كه‌سانه‌ى جێبه‌جێده‌كرێت، كه زێده‌ڕەوییان كردوەته‌وه سه‌ر موڵكى گشتى، ده‌یانه‌وێت ئه‌و كه‌س و په‌رسانه به‌ر لێبوردنى گشتى بكه‌ون.\nله‌به‌شێكى ترى نووسراوه‌كه‌دا، داواكارى گشتى داوا له ئه‌نجومه‌نى دادوه‌رى هه‌رێم ده‌كات له‌ڕێگه‌ى ده‌ركردنى رێنماییه‌ك رێگرى بكات له ده‌ربازبوونى ئه‌وانه‌ى كه زیاده‌ڕەوییان كردوەته‌سه‌ر موڵكى گشتى.\nیاساى لێبوردنى گشتى ژماره (14)ى ساڵى 2017، هه‌موو ئەو كه‌سانه ناگرێته‌وه كه زیاده‌ڕەوییان كردۆته‌وه سه‌ر موڵكى گشتى هه‌رێم.\nده‌قى نووسراوه‌كه‌ى داواكارى گشتى هه‌رێم:


پۆلیسی هەولێر؛ تەرمی گەنجێكیان لەناو سندوقی ئۆتۆمبێلەكەی دۆزیوەتەوە - تۆڕی میدیایی خەڵک\nبەڕێوەبەرایەتی پۆلیسی هەولێر ڕایدەگەیەنێت ، تەرمێك لە ناو سندوقی ئۆتۆمبێلەكەی خۆیدا دۆزراوەتەوە، كە هاووڵاتییەكی بەڕەگەز كوردە و ئاسەواری سێ فیشەك بە جەستەیەوە، تیمەكانی پۆلیس سەرقاڵی لێكۆڵینەوەن بۆ گەیشتن بە هۆكاری ڕاستەقینەی ڕووداوەكە.\nبەڕێوەبەرایەتی پۆلیسی هەولێر لە ڕاگەیەنراوێكدا بڵاویكردەوە، ئەمڕۆ هەینی بەشی پۆلیسی قەزای دەشتی هەولێر بنكەی پۆلیسی كەسنەزان ئاگاداركرانەوە بەبوونی تەرمێك، دوای گەیشتنی تیمیەكانی پۆلیس بۆ شوێنی ڕووداو دەركەوت كەوا هاووڵاتیەك كوژراوی لە شوێنەكەیە .\nئاماژە بۆ ئەوەش كراوە، كە تەرمەكە هاووڵاتیەكە بە ناوی (عەلی سەباح سوار)، تەمەن (٢٩) ساڵ، كە شوێنەواری (٣) گولـلەی بە جەستەیەوە دیار بوو لە نێو سندوقی ئۆتۆمبێلەكەی خۆیدا دۆزراوەتەوە، تیمەكانی پۆلیس سەرقاڵی لێكۆڵینەوەن بۆ گەیشتن بە هۆكاری ڕاستەقینەی ڕووداوەكە و دەستگیر كردنی بكەری سەركی تاوانەكە.\n08 نیسان 2021 6.15 pm\nخەڵك بەڕێوەبەرایەتی پۆلیسی هەولێر ڕایدەگەیەنێت، تۆمەتبارێكیان دەستگیركردووە پێشتر فەرمانی دەستگیركردنی هەبوو.…


ڕۆژهه‌ڵاتی ناوه‌ڕاست, ٢٨ ی مانگی سێ ٢٠١٢\nچوارشه‌ممه ٢٨ ی مانگی سێ ٢٠١٢\nدکتۆر سه‌ردار قادر : ده‌بێت له دیدگایه‌کی حیزبیه‌وه سه‌یری چاره‌سه‌رکردنی گه‌نده‌ڵی نه‌کرێت\nسه‌رۆکی هه‌رێمی کوردستانی عێراق ستراتیژیه‌تێکی نوێی ڕاگه‌یاند( هێڵه سه‌ره‌کیه‌کانی ستراتیژیه‌تی چاکسازی له هه‌رێمی کوردستان) بۆ په‌یڕه‌و کردنی ڕیفۆرم و به‌گژدا چونه‌وه‌ی گه‌نده‌ڵی له هه‌رێمه‌که‌دا\nجه‌یمس فیلیپس : ئه‌مریکا نایه‌وێت چه‌ک بنێرێت بۆ سوریا تا نه‌زانێت کێن ئه‌وانه‌ی ئه‌و چه‌کانه به‌کار ده‌هێنن\nسه‌رۆکی ڕوسیا ئاگاهی ده‌دات که پێشنیازه‌کانی کوفی ئه‌نان، نێردراوی تایبه‌تی نه‌ته‌وه یه‌کگرتووه‌کان و کۆمکاری عه‌ره‌ب دوا ده‌رفه‌ته بۆ سوریا تا وڵاته‌که له هه‌ڵایسانی شه‌ڕی ناوخۆ دووربخاته‌وه. هه‌روه‌هاش دیمتری مێدڤێدیڤ پشتیوانی ته‌واوی مۆسکۆی بۆ ئه‌رکه‌که‌ی به‌ڕیز ئه‌نان ڕاگه‌یاندووه.\nدکتۆر ڕۆژ شاوێس : هه‌موو لایه‌نه‌کانی عێراق دانیان به‌وه‌دا ناوه پێویسته ڕێکه‌وتنی هه‌ولێر به ته‌واوه‌تی جێبه‌جێ بکرێت\nبه‌پێی ئۆفیسی سه‌رۆکی عێراق وا بڕیاره ڕۆژی پێنجی مانگی داهاتوو کۆنگره نیشتیمانیه چاوه‌ڕوانکراوه‌که‌ی عیراق بکرێت که به مه‌به‌ستی چاره‌سه‌رکردنی قه‌یرانی سیاسی عێراقه.


#تورەکەی_ژینگە -شۆڕشی سپی هەڵمەتی بەكارهێنانی تورەكەی قوماشی دۆستی ژینگەیە لەدژی عەلاگەی نایلۆن، ئەم چالاکییە بەپێی پلانێكی درێژخایەن بەچەند قۆناغێك بەڕێوەدەچێت و سەرپەرشتی دەكرێت لەلایەن ڕێكخراوی سروشتی كوردستانەوە، قۆناغی یەكەم بریتییە لە: بڵاوكردنەوە و گەیاندنی پەیامی شۆڕشی سپی بە تاكەكانی كۆمەڵگە لەڕێگەی تۆڕە ئەلیكترۆنیەكان و دەزگاكانی ڕاگەیاندن (بینراو، بیسترا، خوێندراو)، هەروەها بەشێوەی مەیدانیش لەلایەن تیمە خۆبەخشەكانی ڕێکخراوەکەوە سەردانی چەندین شار و شارۆچكە کراوە بەمەبەستی دابەشكردنی تورەكەی دۆستی ژینگە و گەیاندنی پەیامی ئەم کەمپینە. هاوكات سەرۆکی ڕێکخراوەکە ئاماژە بۆ ئەوە دەکات کە لەڕێگەی پەیوەندییەكانی ڕێكخراوەكەمانەوە كارمان لەسەر هاندانی ژینگەپارێزان و ڕێكخراوەكانی ژینگە كردووە، كە كاربكەن بۆ سەرخشتنی قۆناغی یەكەمی شۆرشەكە، لەلایەن زۆر ڕێكخراو و كەسایەتییەوە بەدەمەوە هاتن هەبووە و دەبێت. سەروەر قەرەداخی سەرۆکی ڕێکخراوی سروشتی کوردستان لەم گفتوگۆیەی سولی ئۆندا دەربارەی ئەم چالاکییە بۆ سولی ئۆن وێب دەدوێت.\nبیرۆکەی دروستکردنی ئەم چالاکییە\nسەروەر قەرەداخی: دۆستێكی ڕێكخراوەكەمان سەردانی كردنی, كۆمەڵێك شتی لە هۆڵنداوە بۆ هێنابووین لەناو تورەكەی خامدا, تورەكەكە سەرنجی ڕاكێشام, داوام لێ كرد پێمببەخشێت, پێی بەخشیم بۆ ماوەی زیاتر لەساڵێك ئەو تورەكەیەم بەكارهێنا, بەكارهێنانی ئەو تورەیەكە پرسیاری زۆری لای خەڵك جێهێشت, بیرم لەوە كردووە بتوانین كارێك بكەین بۆئەوەی خەڵكی هان بدەین بتوانێت بەكاری بێنێت, دواتر ئەوەبوو كەلەڕێگەی كورتە ڤیدیۆیەكەوە بۆیەكەمجار پەیامێكم بڵاوكردەوە, پلانێكی پێشوەختەشمان دانابوو بۆ دەستپێكردنی هەڵمەتی بەكارهێنانی تورەكە لەكوردستان و ئەوەبوو دەستمان پێكرد.\nسەروەر قەرەداخی: خەڵكی كوردستان ڕۆژانە عەلاگە بەكاردێنن و دواتر فڕێی دەدەنە ژینگەی ئاو و هەوا و و خاكەوە، بەم كارەش تەندروستی و ژینگەی هاوڵاتیان ڕووبەڕووی مەترسی دەبێتەوە، بۆیە ئێمە ئامانجمانە ئەم مەترسیە نەهێڵین یان كەمی بكەینەوە، لەڕێگەی هاندانی هاوڵاتیانەوە بۆ بەكارهێنانی تورەكەی قوماشی دۆستی ژینگە، و لەڕێگەی حكومەت و كەرتی تایبەتەوە كاردەكەین بۆ دامەزراندنی بنكەی خەیاتی لەپارێزگا و ئیدارە سەربەخۆكاندا لەپێناو خستنەبازاڕی تورەكە، چونكە تائێستا هیچ شوێنیكی تایبەت بە دروستكردنی تورەكەمان نییە و خەڵكی دەبێت خۆی دروستی بكات.\nتۆڕەکۆمەڵایەتییەکان گەێنەرێکی باشی ئەم کەمپەینەن\nسەروەر قەرەداخی: هەرچەندە سودمان لە چەندین ڕێگەی تر وەرگرتووە، بەڵام سودێكی زۆر باشمان لە تۆڕە ئەلیكترۆنیەكان وەرگرتووە و پەیامی یەكەم و پەیامی بەردەوامی شۆڕشەكەشمان هەرلەم ڕێگەوەیە بەخەڵكی دەگەیەنین، بەڕێژەیەك بەشێك لەپەیامەكەمان گەیاندووە و كاری زیاتریش دەكەین بۆ گەیاندنی پەیامی شۆڕشی سپی.\nدەتوانرێت تۆڕەکۆمەڵایەتییەکان بۆ هۆشیاریی ژینگەیی بەکار بهێنرێت\nسەرەوەر قەرەداخی: ئەمرۆ لە كوردستان كەم خەڵك هەیە، لاپەڕەیەكی لە تۆڕی كۆمەڵایەتی فیسبوك نەبێت، كەم خەڵك هەیە بۆ ڕاپەڕاندنی بەشێك لەكارەكانی پشت بە تۆڕی ئەلیكترۆنی نەبەستێت، بۆیە لەو باوەڕەدام لەم ڕێگانەوە پەیامەكان زۆر بەخێرای دەگەیەنرێت. بەڵام مەرج نییە كاریگەری هەبێت.\nفیدباکی کەمپینەکە هەتا ئێستا\nسەروەر قەرەداخی: هەرچەندە ئیمە خواستی زیاترمان هەیە بەڵام پێشوازییەكی زۆر باش پێشوازی لە پەیامی شۆڕشی سپی كراوە بۆ بەكارهێنانی تورەكەی قوماشی خامی دۆستی ژینگە لەدژی عەلاگەی نایلۆن، هاوكات خەڵكانێك ڕۆژانە وێنەی خۆیان بڵاودەكەنەوە كە تورەكەی دۆستی ژینگەیان لەدژی عەلاگە بەكارهێناوە، بەڵام ئەم پرۆسەیە درێژخایەنەو پێویستی بەكار و ماندوو بوونی زیاترە.\nئەم کەمپینە تا ئێستا ژمارەیەکی بەرچاوی شار و شارۆچکەکانی کوردستانی گرتووەتەوە و تۆش دەتوانیت بە بەکار هێنانی تورکەی خامی دۆستی ژینگە بەشداری ئەم کەمپینە ژینگەییە بکەن، بۆ ناردنی وێنەکانتان کلیک لەسەر #تورەکەی_ژینگە بکەن.


"بەردەوامیی قەرزكردن عێراق بەرەو مایەپووچی دەبات"\n:: PM:04:04:15/11/2020 \nپاپۆڕی حكوومەتی عێراق بەقەرز و پاڵدانی ئەولا ئەولا بەڕێوە دەچێت، پەرلەمانتارێكی عێراق ئەندام لە لیژنەی دارایی دوایین ژمارەی قەرزی سەر عێراق ئاشكرا دەكات و دووپاتی دەكاتەوە، دەبێ وەزارەتی دارایی عێراق روونكردنەوە بدات و بەردەوامبوون لە قەرزكردن، عێراق تووشی مایەپووچی دەكات.\nپێویستە وەزارەتی دارایی عێراق لەبارەی قەرزەكان روونكردنەوە بدات\nعەبدولهادی موحان سەعداوی، ئەندامی لیژنەی دارایی پەرلەمانی عێراق ئاشكرای كرد، قەرزەكانی سەر عێراق كە لە یانەی پاریس و قەرزەكانی كوێت و جەنگی عێراق و ئێران تۆمار كراوە، دەگاتە زیاتر لە 136 ملیار دۆلاری ئەمەریكی، دوای 2014 كۆی قەرزەكانی عێراق بەهۆی قەرزی دەرەكییەوە زیادی كردووە و گەیشتووەتە زیاتر لە 160 ملیار دۆلار.\nزیاتر گوتی، زۆرینەی قەرزەكان دەرەكین و رێژەی سوودەكەشیان زۆر زۆرە، بۆیە بەردەوامبوونی حكوومەتی عێراق لە قەرزكردنی ناوخۆیی و دەرەكی وا دەكات وڵات مایەپووچی رابگەیەنێت، روونی كردەوە، پەرلەمان دەنگی لەسەر قەرزكردنی بڕی پێنج ملیار دۆلار وەك قەرزی دەرەكی و و 15 ترلیۆن دینار وەك قەرزی ناوخۆیی دا بۆ خەرجكردنی مووچەی فەرمانبەران تا كۆتایی ساڵ، بەڵام حكوومەت ئەو پارەی بە نایاسایی خەرج كردووە، ئێستەیش پێویستە وەزارەتی دارایی ئەوە روون بكاتەوە.\nسەعداوی ئاماژەی كرد، قەرز و داهاتی ناوخۆیی دوو بەشە، 80%ی بۆ بودجەی بەكارخستن و 20%ی بۆ وەبەرهێنان، 20%ی وەبەرهێنان دوو بەشە، 50%ی بۆ پڕۆەی وەزارەتەكان و 50%ی بۆ پڕۆژەی پەرەپێدانی هەرێمەكان.\n"وەزیری دارایی عێراق ناتوانێ واژووی ناردنی بودجەی هەرێم نەكات"\nوادەی ناردنی بودجەی هەرێم ئاشكرابوو\nخشته‌ی نوێی مووچه بخوێننه‌وه\nبه‌هه‌وڵی مه‌سروور بارزانی كێشه‌یه‌كی جووتیاران چاره‌سه‌ر كرا\nوه‌زاره‌تی دارایی هه‌رێم و به‌غدا رێككه‌وتن


وەزیری دەرەوەی ئێران گەیشتە ئەمریكا\nزەریف: ئەمریكا لە دانوستاندا جێگەی متمانە نیە\n- 4/24/2019 10:02:00 AM 5970 جار خوێندراوەتەوە\nمحەمەد جەواد زەریف، وەزیری دەرەوەی ئێران بە مەبەستی بەشداریكردنی لە كۆبونەوەی گشتی نەتەوە یەكگرتوەكان، شەوی رابردو گەیشتە نیویۆرك و لە كۆبونەوەكەدا رایگەیاند، لە ناو پڕۆگرامەكاندا تیشك دەخەنە سەر سیاسەتەكانی ویلایەتە یەكگرتوەكانی ئەمریکا.\nلەمیانی كۆبونەوەی رێكخراوی جیهانی نەتەوە یەكگرتوەكان لە شاری نیویۆرك لە ئەمریكا، محەمەد جەواد زەریف، وەزیری دەرەوەی ئێران لەبارەی بڕیارەكانی كۆشكی سپی بەرامبەر بە وڵاتەكەی و توندتركردنی سزاكانی بۆ سەر ئێران رایگەیاند، "هەڵسوكەوتەكانی ئەمریكا لە چەتە رێگرەكان خراپترە".\nچەتە رێگرەكان داوا لە كەسانی دیكە ناكەن تا لەگەڵیان بن و لە كارەكانیان هاوبەشیان بكەن\nئاماژەی بەوەشکرد، "چەتە رێگرەكان داوا لە كەسانی دیكە ناكەن تا لەگەڵیان بن و لە كارەكانیان هاوبەشیان بكەن، بەڵام ئەمریكا نەك تەنها كەسانی دیكە ناچاردەكات، بەڵكو هەڕەشەیان لێدەكات گەر هاوبڕیار نەبن سزایان دەدات".\nئەمریكا وەكو لایەنێكی جێ متمانە خۆی نەسەلماندوە\nسەبارەت بە لێدوانەكانی چەند بەرپرسێكی ئەمریكی كە داوای دوبارە ئەنجامدانەوەی دانوستانیان لەگەڵ ئێران كردوە زەریف رایگەیاند، "ئەمریكا وەكو لایەنێكی جێ متمانە خۆی نەسەلماندوە، بەڵكو سەلماندویەتی هیچ بایەخێك بە یاسا نێودەوڵەتیەكان نادات و تەنانەت بایەخ بەو بڕیارانەش نادات كە پێشتر خۆی داویەتی".\nهاوكات مۆنیكا گرایلی، سەرۆكی رێكخراوی جیهانی نەتەوە یەكگرتوەكان لە وەڵامی پرسیارێكدا سەبارەت بە هەڵوێستی نەتەوە یەكگرتوەكان لەبارەی بە بڕیارەكەی ئەمدواییەی كۆشكی سپی لە توندتركردنی سزاكان بۆ سەر ئێران وتی، "رێكخراوەکە لە بەرامبەر هەر سزایەكی ئابوری و ماددی و بازرگانی دەوەستێتەوە كە لە یەك لایەنەوە بڕیارەكەی دەربچێت"، وتیشی، "بە بڕوای من بڕیاری لەو شێوازە ئازادی و بازرگانی ئازاد سنوردار دەكات".


کوشت و بڕی شەنگال سڕینەوەی ناسانامە و هەبونی نەتەوەی کوردە - كۆمه‌ڵه‌ی مافی مرۆڤی کوردستان\nکوشت و بڕی شەنگال سڕینەوەی ناسانامە و هەبونی نەتەوەی کوردە\nکۆمەڵەی مافی مرۆڤی کوردستان لە گەڵ ڕێز بۆ گیانبەختکراوان و ئازارچێشتوانی کارەساتی شەنگاڵ ، خوازیارە هەمووان بە بەربڵاوی و گەورەیی ئەو کارساتە گرینگی بدەن و بەهەموان تێبکۆشین برینی ئەم تراژدییە لەسەر بەجێماوان بڕەوەێنین .\nبەپێی بەڵگەی مێژویی ، دەڤەری شەنگاڵ لە کوردستاندا زۆر جاران کراوەتە ئامانج و هێرش و دانیشتووانی کوژڕاون .\nلە ساڵی ۱٥۱٦ زاینی لە لایەن خەلافەتی عوسمانییەوە دەستبسەر شەنگالدا دەگیردرێت و چەندین هێرش دەکرێتە سەر ئەم ناوچە و لەدرێژەی ئەو هێرشانەدا ساڵی ۲۰۱٤ ئەو شارە دیسانەکە دەکرێتە ئامانجی هێزەکانی دەوڵەتی ئیسلامی عێراق و شام (داعش).\nهێرش و پەلامارێک کە ئامانجی جینوساید و فەرمانێکی تر بۆ سەر دانیشتووانی شەنگاڵ بوو .\nلە دوای هێرشی داعش بۆ شەنگاڵ ، هەزاران کەس لە دانیشتووانی ئەو دەڤەرە ناچار دەبن زێد و وڵاتی خۆیان بەجێبێڵن و ئاوارە ببن .\nهێزی تروریستی داعش لە دۆخی ئاڵۆزی ناوچەکە و بێئەرخایانی هێزە ئەمنییەتیەکان کەڵک وەردەگرن و زورێک لە گوندەکانی شەنگاڵ دەگرن و خەڵکەکەشی دەکوژن .\nهەزاران ژنی ئیزەدییان ڕفاند و دەستدێژییان کردە سەریان .\nزیاتر لە ۳٥۰۰ ژن وکچی ئیزەدی وەک کویلەی جنسی بە پارەدارانی وڵاتانی عەرەبی فرۆشران .\nهەرچەن داعش شەنگاڵ وئیزەدییەکانی کردە ئامانج و ویستی جارێکی تر جینوسایدی ئەوگەلە بکات و لە کوردستانی داببڕێت ، بەڵام دانیشتووانی شەنگاڵ پێکڕا هەستان بە یارمەتی براکوردەکانیان بەرەنگاربوونەو و بەرگرییان لە ناسنامەو کەرامەتی خۆیان کرد و لە هیچ دۆخێکدا لەسەر ئەو ڕەوایە پاشەکشێیان نەکرد و لە وڵات و مێژوی خۆیان بەرگرییان کرد .\nکوشتوبڕی شەنگاڵ زۆرتر هێمای دەستدرێژی و توندو تیژییە کە لە سەر خاکی کوردستان کراوە و تێڕوانینکی دژەمرۆیییە کە لە سەر بنچینەی هزړی فاشیستی کۆمەڵگاکان دەتوێنێتەوە بە ئامانجی پەرپێدانی پانتایی دەسەڵات ئامادەن خەڵکان جودابیر بکوژن .\nکۆمەڵەی مافی مرۆڤی کوردستان لە گەڵ ڕێز و بەرزنرخاندنی بەرگریەکانی شەنگاڵ و کوبانی و ڕێز و بۆ گیانبختکراوانی حەماسەی شەنگاڵ ، خوازیارە کۆمەڵگای کوردستان تێبکۆشن دەرد و کەسەری شەنگال لە سەردڵی ئیزدییەکان کەم بکرێتەوە.\n← Previous مانگرتنی ئێشکگیریی ویژدان و دادوەریی پەرلەمانتارانی پارتی دیموکراتی پێی نایە ڕۆژی سێیەمەوە\nلێبوردەی نێونەتەوەیی لەگرانتربوونی سەرکوتی پێشێلکاری مافی مرۆڤ لەئێران ڕاپۆرتێکی بڵاوکردەوە Next →\nچۆڵ بوونی دێهاتەکان لە ڕۆژهەڵاتی کوردستان / بیجاڕ\nورمێ: مردنی هاولاتیەک لە زیندانی حکوومەتی ئێران\nنارەزایەتی پەنابەرانی کورد دژ بە هەڵسوکەوتی دژ بە پەنابەران لە کرۆواسی هاوکات لە گەڵ مانگرتن لە خواردنی یەکێک لەو پەنابەرانە\nکارمەندانی نارازی لە کرماشان خۆپێشاندانیان کرد\nدوو زیندانی کە بە ئێعدام سزا دراون هەناردەی ژوری تاکەکەسی کراون


كۆچبه‌رانی سه‌ر سنوری یۆنان كارێكی سه‌رسورهێنه‌ر ده‌كه‌ن | Pishti News\nپه‌ڕه‌ی سه‌ره‌کی/په‌نابه‌ران/كۆچبه‌رانی سه‌ر سنوری یۆنان كارێكی سه‌رسورهێنه‌ر ده‌كه‌ن\nPishtiwan Jaf Follow on Twitter 2018/12/04\n2,233 پێش خوله‌کێک\nشه‌وی دوو شه‌ممه كۆچبه‌ران له سه‌ر سنوری یۆنان و توركیا ده‌گه‌نه نای خاكی یۆنان و به هۆی سه‌رمایه‌كی زۆره‌وه له‌و ناوچانه، روو ده‌كه‌نه چایه‌خانه‌یه‌كی یۆنانی كه داخراوه و 2 فه‌رده دار ده‌به‌ن بۆ ئه‌وه‌ی ئاگر بكه‌نه‌وه و خۆیان گه‌رم بكه‌نه‌وه.\nكۆچبه‌ره‌كان مه‌به‌ستیان ئه‌وه نه‌بوو كه ئه‌و فه‌رده داره بدزن ، به‌ڵكو ویستیان له كۆتایدا بری 10 یۆرۆش بۆ خاوه‌نی چایه‌خانه‌كه له گه‌ڵ نامه‌یه‌ك به زمانی ئینگلیزی به خێ بهێڵن.\nبێگومان ئه‌م ره‌فتاره‌ی ئه‌و كۆچبه‌رانه ئێستا بۆته مژاری زۆرترین میدیاكانی یۆنان و به شێوه‌یه‌كی به‌رز\nكۆچبه‌ره‌كان دوای ئه‌وه‌ی ke فه‌رده داره‌كانیان بدر بۆ سوته‌مه‌نی خۆیان، 10 یۆرۆیان به جێ هێشت بۆ خاوه‌نی قاوه‌خانه‌كه و له نامه‌یه‌كدا به زمانی ئینگلیزی بۆیان نوسی:\n” دوێنێ شه‌و وه‌ك گروپێك له توركیاوه هاتین بۆ ئێره. به هۆی ئه‌وه‌ی كه‌ش و هه‌وا زۆر سارد بوو، پێویست بوو ئاگر بكه‌ینه‌وه و داره‌كانی تۆ به كار بێنین. تكایه ئه‌م بره پاره‌یه‌مان لێ وه‌ر بگره. ”\nله رادیۆیه‌كی ئه‌و شاره‌دا، خاوه‌ن قاوه‌خانه‌كه باسی ئه‌و چیرۆكه‌ی كرد و رایگه‌یاند كه ئه‌مه یه‌كه‌م جاره رووداوێكی وای به سه‌ردا بێت. هه‌روه‌ها گوتیشی، كه رۆژانه كۆچبه‌ر و په‌نابه‌ر له به‌رده‌م قاوه‌خانه‌كه‌یدا تێپه‌ڕ ده‌بن و هیچ كاتێكیش كێشه و گرفتیان دروست نه‌كردووه.\nڕاهێنەری چێڵسی داوای نوێکردنەوەی گرێبەستی دوو یاریزان دەکات


لە سلێمانی 30 هەزار پشكنینی ڤایرۆسی بۆ هاووڵاتیان كراوە – تۆڕی میدیایی خەڵک\nلە سلێمانی 30 هەزار پشكنینی ڤایرۆسی بۆ هاووڵاتیان كراوە\n2019/10/16 - 6:01 PM\nبەڕێوەبەرایەتی چاودێری تەندروستی سلێمانی ڕایدەگەیەنێت، لە ماوەی نۆ مانگی ئەمساڵدا نزیكەی سی هەزار پشكنینی ڤایرۆس بۆ هاووڵاتیان كراوە، دەشڵێت: “هاووڵاتی ئاسایی دەتوانێت ڕۆژانە داوای شیكاری ڤایرۆسات بكات”.\nبەڕێوەبەرایەتی چاودێری تەندروستی سلێمانی لە ئامارێكدا، كە وێنەیەكی بۆ (خەڵك) ناردووە ڕایگەیاندووە، لەماوەی نۆ مانگی ئەمساڵدا لە 1-1-2019 تا 30-9-2019 لە هۆبەی تاقگەی خۆپاراستنی تەندروستی سلێمانی 29 هەزار و 886 پشكنین ئەنجام دراوە.\nدەشڵێت: “پشكنینەكان لە بەشەكانی تاقگە، سێ بەشی سەرەكی ئەنجام دەدرێن، یەكەی ڤایرۆسات و یەكەی بەكتریۆلۆجی، یەكەی سیرۆلۆجی”.\nڕاشیگەیاندووە، یەكەی ڤایرۆسات بۆ هەموو ئەو كەسانەی لەشوێنە خزمەتگوزارییەكان كار دەكەن وەك (ئوتێل، چێشتخانە، چایخانە، ئارایشگا، سەرتاشخانە) شیكاری پێویستیان بۆ دەكرێت دواتر دەتوانن ببن بەخاوەنی ناسنامەی تەندروستی ڕێگەپێدراو بۆ كاركردن لەو بەشانەی سەرەوە باسكران.\nئاماژەی بۆ ئەوەشكردووە، جگە لەوانەی باسكران هاووڵاتی ئاسایی-ش دەتوانێت داوای شیكاری ڤایرۆسات بكات.\nپۆمپیۆ: ئەردۆغان هۆكاری ناسەقامگیری ناوچەكەیە